
Cuvânt înainte 


SPAȚIULROMÂNESC, privit de-a lungul veacurilor, 
prezintă o sumă de caracteristici contradictorii, 
de natură să complice judecata istoricului. Re- 
marcabil de unitar prin limba vorbită de toți 
românii, dar și, până nu demult, fragmentat te- 
ritorial și politic (chiar și cultural, într-o anumită 
măsură), cu identități regionale nu mai puţin 
pronunțate decât identitatea românească de an- 
samblu. Unitatea românească de astăzi îi îm- 
pinge pe mulţi istorici spre unificarea forțată a 
trecutului. România s-a creat, totuși, într-o epocă 
relativ recentă; oricum, n-a fost programată cu 
milenii în urmă. Asta nu înseamnă să ignorăm 
elementele originare de unitate (limba, cu deo- 
sebire), care însă au devenit dominante și deter- 
minante abia în era națiunilor. E abuziv să-l 
tratăm pe Ștefan cel Mare pur și simplu drept 

român. El e român din punctul nostru de vedere, 
din punctul lui de vedere și al supușilor săi era 
însă mai întâi de toate moldovean. Să nu con- 
fundăm ziua de ieri cu ziua de azi. Trăim acum, 
nu în vremea lui Ștefan cel Mare. Să fie atât de 
greu de înțeles? 

În ceea ce mă privește, încerc să înfățișez, cât 
pot de echilibrat, problema alcătuirii României 
(din părți asemănătoare, însă distincte). Mai e o 
chestiune care nu poate fi ocolită. Avem o țară 
(aproape) întregită. Ce am făcut însă cu ea? Ce 
facem cu ea în prezent? Cât suntem de capabili 
să înfruntăm viitorul? Să recunoaștem deschis 
cum stau lucrurile, altminteri nu ne vom îndrepta 
nicicând. România nu arată deloc bine: e afectată 
de mari întârzieri și de mari dereglări. Toate 
acestea, adunate, ar putea genera un amestec 
exploziv, de natură să pună în pericol inclusiv 
construcția națională. La 100 de ani de la Marea 
Unire, avem datoria să ne reparăm țara. 


O istorie sub semnul unității neamului 


CEA MAI DE SEAMĂ ÎNFĂPTUIRE a românilor de-a 
lungul întregii lor istorii a fost însăși crearea 
României: un nume inexistent pe harta Europei 
până dincolo de mijlocul secolului al XIX-lea. Is- 
toria, la un moment dat, și-a iuțit mersul; în nu- 
mai câteva decenii, s-au alăturat, între aceleași 
hotare, toate ţinuturile românești sau cu popu- 
laţie majoritar (uneori, numai parțial) româ- 
nească: Moldova și Țara Românească, la 1859; 
Dobrogea, la 1878; Basarabia, Bucovina și Tran- 
silvania, la 1918. A fost rezultatul dorinței și 
acțiunii românilor, se înțelege, dar a fost, într-un 
sens mai larg, și „meritul“ istoriei, care a oferit, 
în câteva rânduri, un context cât se poate de 
favorabil realizării țelurilor naționale românești. 
Putem să ne imaginăm „istorii paralele“ care 

n-ar fi condus neapărat spre România sau spre 
România Mare. Ce s-ar fi întâmplat dacă n-ar fi 
fost războiul Crimeii și ar fi lipsit sprijinul pe 
care Napoleon III l-a acordat unioniștilor? După 
ce anexaseră Basarabia, ar fi înghițit oare rușii 
întreaga Moldovă? Dar fără Primul Război Mon- 
dial? Ce s-ar fi petrecut cu Austro-Ungaria și cu 
românii cuprinși între granițele dublei monarhii? 
Istoria nu e scrisă dinainte. 

Odată ce, pe parcursul secolului al XIX-lea, 
obiectivul ideal al românilor a devenit (treptat) 
„România Mare“, cu alte cuvinte cuprinderea 
întregii națiuni române într-un singur stat, is- 
toria s-a scris — sau s-a rescris — în perspectivă 
unitară, tocmai pentru a justifica și a pregăti 
unirea efectivă. Românii înțelegeau să se spri- 
jine nu doar pe dreptul „natural“ (profilul etnic 
predominant românesc al regiunilor respective), 
ci și pe un drept istoric nu mai puţin convingă- 
tor, a cărui menire era aceea de a dovedi unita- 
tea fundamentală, existentă încă din Antichitate, 
a întregului spațiu românesc. Apelul la istorie, 
pentru a justifica diversele proiecte naţionale, 
este monedă curentă în secolul al XIX-lea: „secol 
al naționalităților“, „secol al istoriei“ și implicit 
„secol al istoriilor naţionale“, al istoriilor inter- 
pretate în spirit național. Românii, așadar, nu 
fac excepţie. Le este însă caracteristică prelun- 
girea până astăzi și chiar consolidarea unei is- 

torii cu puternică încărcătură națională, pusă 
în slujba ideologiei naționale românești, cu ac- 
cent apăsat pe triada „vechime-unitate-—conti- 
nuitate“. După cum am spus, punctul de plecare 
al unei asemenea construcții istoriografice tre- 
buie căutat în secolul al XIX-lea, dar relația mai 
apropiată și mai directă conduce la național-co- 
munismul epocii Ceaușescu care, ca orice ideo- 
logie totalitară, a turnat interpretările istoriei 
în tipare unice, rigide și obligatorii. Nu puţini 
istorici și, în genere, mulți dintre români sunt 
convinși că aceasta și numai aceasta este istoria 
„adevărată“. Doar au învățat-o la şcoală! 


Dacia: mitul fondator 


ÎN MOD FIRESC, CÂND VORBIM DESPRE ROMÂNI, înce- 
pem cu Dacia, marele mit fondator. În conștiința 
națională, Dacia a devenit un fel de „dublu“ al 
României, ocupând exact același teritoriu și prefi- 
gurând, încă din Antichitate, unitatea românească 
modernă. Pentru a nu ne pierde în detalii, să ne 
adresăm direct lui Vasile Pârvan, strălucitul ar- 
heolog și istoric al Antichității. Este instructiv de 
constatat cum nici el nu reușește să evite „capcana“ 
dacică. Dimpotrivă, se lasă prins în ea cu delectare. 
Iată două pasaje extrase din lucrările sale. 
„Dacia era un mare regat cu o bază etnică 
perfect omogenă, cu tradiții istorice seculare, cu 
structură socială și economică bine definită, cu o 
cultură înaintată de forme mai întâi influențate 
de către civilizaţia celtică, apoi, timp de două 

veacuri înainte de Traian, de către civilizația ro- 
mană. Aici nu era vorba, ca în Dalmația, în Thra- 
cia, în Pannonia ori în Moesia, pur și simplu de 
un oarecare număr de triburi barbare cu popu- 
laţie mai mult ori mai puțin numeroasă locuind 
un teritoriu destul de întins, totuși lipsite de so- 
lidaritate politică și națională între ele, ci de o 
națiune conștientă de ea însăși.“ 

Și al doilea fragment: „Geto-dacii au fost un 
popor de țărani așezați, statornici, supuși și cu 
frică de zeul lor, amărâţi de vecini cu nesfârși- 
tele războaie și prădăciuni și sălbăticiți și ei de 
multe ori de ticăloșiile lor, totuși veseli și glu- 
meți la vreme de pace, mânioși și cruzi numai 
la război, îndeobște însă cu bun-simț și mereu 
întorcându-se la străvechea lor credință opti- 
mistă în zei şi în oameni“.? 

E teribilă ideologia, cum se așază, fără mena- 
jamente, la masa de lucru a istoricului. Țăranul 
dac, îl recunoașteţi, este același cu țăranul ro- 
mân, în varianta „sămănătoristă“ din epocă. lar 
Dacia e România Mare, stat național unitar, cu 
avantajul suplimentar, în cazul Daciei, al unei de- 
pline omogenități etnice (fără minoritățile, cam 
prea abundente, aflate în România Mare). 


1. Vasile Pârvan, Dacia, ediţia a V-a, Editura Știin- 
țifică, București, 1972, pp. 150-151. 

2. Idem, Getica: O protoistorie a Daciei, Cultura Na- 
țională, București, 1926, p. 173. 

O precizare: termenul „geto-daci“ e o invenție 
modernă, o „găselniță“, dacă îmi este permis să 
mă exprim mai plastic. Izvoarele antice mențio- 
nează două popoare — sau mai degrabă grupuri 
etnice — distincte: geții și dacii. Chiar dacă ne 
place să credem că vorbeau aceeași limbă (după 
cum, nu prea convingător, afirmă geograful Stra- 
bon), aria lor de locuire și identitățile respective 
sunt diferite (dacii, așezați în principal în Tran- 
silvania, iar geții la Dunăre și în Dobrogea). S-a 
procedat la fuziunea lor, în scopul delimitării 
unui teritoriu pe deplin unificat, aidoma Româ- 
niei Mari, și anunțător al acesteia. 

„Dacismul“ lui Pârvan apare însă aproape re- 
zonabil, în comparaţie cu curentul declanșat de 
Dacia preistorică, masiva și fantasmagorica lu- 
crare a lui Nicolae Densușianu (publicată postum, 
în 1913). Potrivit acestuia, românii sunt doar daci, 
nu și romani; limba română se trage din limba 
vorbită de daci, nu din latină; asemănările cu 
latina se explică prin faptul că romanii și limba 
latină își au începuturile tot în Dacia; de aici, din 
Dacia, s-a revărsat civilizația în Europa și în 
întreaga lume. Bizara poveste nu a convins nici 
măcar pe un singur istoric profesionist, însă prin- 
tre nespecialiști, inclusiv unii intelectuali, a avut 
parte de un succes crescând: mai întâi, în rându- 
rile extremei drepte a anilor '30, apoi printre is- 
toricii „de partid“ ai epocii Ceauşescu. Și astăzi 

partizanii acestei extravagante teorii continuă 
să-și cultive credinţa, țin congrese și se manifestă 
în fel şi chip. Dacii, ca şi alte mituri românești, 
ajută la alinarea complexelor de inferioritate, pe 
care românii le au din plin. Să-i așezi pe români 
la temelia civilizaţiilor, asta chiar că ar fi ridicol. 
Dar pe daci, pe niște daci legendari, de ce nu? Și 
cum dacii sunt de fapt români, și românii sunt 
daci... transferul de prestigiu se face de la sine în 
favoarea românilor. 

„Daciștilor“ de tot soiul le-a dat cuvenita re- 
plică Alexandru Vulpe, într-un text publicat în 
1999. Reputatul arheolog propune, pur și simplu, 
renunțarea la conceptul Daciei unitare, conside- 
rând că arheologii români au cam exagerat „cu 
istoria comună a diferitelor grupări tribale din 
spațiul carpato-dunărean“. „Grupări tribale“: 
suntem într-adevăr departe de o unitate de tip 
național și probabil chiar de o unitate mai elemen- 
tară, de ordin etnic. Prin sintagma „geto-daci“, 
explică Alexandru Vulpe, ar trebui înțeles un spa- 
țiu fragmentat, „și nu o unitate istorico-socială și 
politică, nu o limbă comună și nici neapărat o 
cultură materială și spirituală comună“ 

Asemenea afirmaţii, absolut de bun-simț, dar 
care contrazic ceea ce generaţii de români au 


3. Alexandru Vulpe, „Geto-dacii?“, în CICSA, 1-2/1998, 
pp. 2-11. 

învățat la școală, riscă să se spargă în capul is- 
toricului, susceptibil de a fi acuzat de atentat la 
unitatea națională. Că e vorba de daci, și nu de 
români, „subterfugiul“ acesta nu ţine: doar am 
văzut că românii sunt daci, iar dacii sunt români! 

Amatorii de istorie (și, în mod curios, și destui 
istorici) au impresia că istoria e făcută să răs- 
pundă la toate întrebările, și nu oricum, ci într-o 
unică versiune. Pe mulți istorici i-ați auzit măr- 
turisind că „nu știu“? Istoricul trebuie să știe, de 
aceea e istoric! Or istoria presupune, chiar pen- 
tru un singur eveniment, interpretări și scenarii 
diferite. Poate că nu ne place acest gen de nesi- 
guranţă, dar așa stau lucrurile, n-avem ce face. 
Cazurile cele mai grave sunt acelea unde infor- 
maţia lipsește sau e fragmentară și neconvingă- 
toare. Să revenim la istoria noastră. Atât istoria 
„geto-dacilor“, cât și prima etapă a istoriei pro- 
priu-zis românești (până la întemeierea Princi- 
patelor, în secolul al XIV-lea) sunt afectate de o 
severă penurie de izvoare, de izvoare scrise, în 
tot cazul. Excepţie face doar Dacia Romană, în 
secolele II-III. Dacii, înainte de cucerirea ro- 
mană, n-au lăsat nimic scris, după cum nu există 
documente scrise interne pentru mia de ani („mi- 


4. În ceea ce privește limitele „reconstrucției“ istori- 
ce, trimit la lucrarea mea Un joc fără reguli: Despre im- 
previzibilitatea istoriei, Humanitas, București, 2016. 

leniul întunecat“) care a urmat retragerii stăpâ- 
nirii romane spre sfârșitul secolului al III-lea. 
Pentru a umple cât de cât golurile, istoricul e 
nevoit să apeleze la surse exteme, și acestea 
puţine și nesigure, precum și la informația ofe- 
rită de săpăturile arheologice, aceasta din urmă 
relativ abundentă. A fost mare tentaţia de a su- 
plini prin arheologie „tăcerea“ celorlalte catego- 
rii de izvoare. Arheologia a fost pusă să facă o 
treabă care nu era a ei. Doar prin inventarul ar- 
heologic, n-ai cum să dovedești că „geto-dacii“ 
vorbeau o singură limbă sau mai multe și nici 
dacă într-un secol sau altul din „mileniul întu- 
necat“ se vorbea sau nu românește pe actualul 
teritoriu al României. Astfel, pentru a mă limita 
la un singur exemplu, cultura Dridu din ultimele 
secole ale primului mileniu este dată drept sigur 
românească de istoricii români, în timp ce mai 
toți ceilalți istorici o consideră slavă. Cine are 
dreptate? Românii, ca întotdeauna, am fi tentaţi 
să spunem. Poate că și au dreptate! Dar nimeni 
nu are cum să verifice dacă au sau nu au. 

În multe cazuri, așadar, avem de-a face cu 
construcţii istoriografice, și nu cu adevăruri de 
necontestat. Lucrul acesta ar trebui recunoscut. 
Din păcate, istoricii români aleg automat vari- 
anta considerată „patriotică“, înlăturând dintr-o 
trăsătură de condei celelalte scenarii socotite a 
fi antiromânești sau pur și simplu ignorându-le. 

Revin la Alexandru Vulpe, cu încă un citat lă- 
muritor. „Îmi amintesc — spunea el, într-o prele- 
gere din octombrie 1999 — de directivele date 
istoricilor noștri de către conducerea Partidului 
Comunist Român prin anii '70, potrivit cărora, 
atunci când despre o secvenţă a istoriei noastre 
se formulau ipoteze diferite, trebuia să alegem și 
să apărăm pe cea mai favorabilă intereselor noas- 
tre naționale (erau în discuţie, între altele, etno- 
geneza românilor, așa-zisul «stat geto-dac» etc.).“5 

Acum, nu mai e nici un partid care să ordone 
o anume scriere a istoriei, dar a rămas la mulți 
istorici români un reflex condiționat: varianta 
adevărată este întotdeauna cea care ne favori- 
zează pe noi. 

Dar chiar ne favorizează? Cu ce ne-o fi favo- 
rizând? Poate doar pentru a nu fi luaţi în serios, 
ca istorici, dincolo de hotarele României? Ajun- 
gem să ne convingem noi pe noi înșine? 

Să fim rezonabili. „Dreptul istoric“, cam de 
multă vreme, n-a ajutat pe nimeni să-și extindă 
hotarele și nici să le păstreze. Nu ne vom închi- 
pui acum că cei care au decis sau au confirmat 
noile frontiere ale Europei la capătul Primului 
Război Mondial ar fi fost fascinaţi de conturul 


5. Alexandru Vulpe, „Istoria, între mit și căutarea 
adevărului în Antichitate și în prezent“, în Buletinul 
Muzeului „Teohari Antonescu“, Editura Satya Sai, Bu- 
curești, nr. 5-6, 1999-2000, p. 13. 

impecabil al Daciei antice: „de la Nistru pân' la 
Tisa“. României i-au revenit teritoriile cu majo- 
ritate românească, nici mai mult, nici mai puțin, 
punându-se în aplicare „dreptul natural“, și nici- 
decum dreptul istoric. Și apoi care „drept isto- 
ric“? România nici nu existase până la 1859. 
Dimpotrivă, „dreptul istoric“, în lipsă de alte 
argumente, a fost invocat tocmai de maghiari: 
Ungaria milenară, coroana Sfântului Ștefan... 
Cum bine se știe, au pierdut pe toată linia. 

Cazul Kosovo lămurește cum stau lucrurile, 
dacă mai e ceva de lămurit. Privitor la această 
regiune, sârbii au invocat dreptul lor istoric: 
acolo s-ar fi aflat „leagănul“ națiunii sârbe. Doar 
că nouă kosovari din zece nu sunt sârbi, ci alba- 
nezi. Așa se face că albanezii au avut câștig de 
cauză. De altfel, și albanezii invocă, pe lângă 
dreptul natural, și un drept istoric, încă mai 
vechi decât cel al sârbilor. Înainte de a descinde 
slavii, cu leagănul națiunii sârbe, regiunea 
aparținea ilirilor, strămoși ai albanezilor (rela- 
ţia iliri-albanezi, fiind cam aceeași ca relația 
daci-români). Să fie însă limpede: nu ilirii i-au 
susținut pe albanezi în faţa comunităţii inter- 
naționale, s-au susținut ei înșiși, invocând cu 
insistență dreptul la autodeterminare. 

Necazul cel mare cu dreptul istoric stă în 
faptul că istoria nu oferă o singură imagine, ci 
se derulează într-o multitudine de secvențe. Pe 

care dintre ele o privilegiem? La anul 1000, avem 
într-adevăr coroana sfântului Ștefan, dar, dacă 
privim cu un veac, două înainte, îi vom trimite 
pe unguri, departe, spre marginile răsăritene 
ale continentului. Ce să mai spunem de ameri- 
cani? Li s-ar putea foarte ușor contesta dreptul 
istoric în favoarea băștinașilor indieni. 


Bătălia continuității 


AJUNGEM ACUM LA PROBLEMA cea mai delicată a 
istoriei românești: chestiunea „continuității“. 
S-au format românii, ca popor, pe teritoriul fostei 
Dacii, respectiv al României de astăzi, sau au 
venit, la mai multe secole după retragerea aure- 
liană, de undeva, de la sud de Dunăre? Teza „imi- 
graționistă“ a fost argumentată de istoricul 
austriac Robert Roesler (Rumâănische Studien, 
1871), el însuși precedat, cu un veac înainte, de 
alți istorici de expresie germană, pentru a fi îm- 
părtășită în cele din urmă de întreaga istorio- 
grafie maghiară. E lesne de înțeles: ungurii 
doresc să fie ei primii, și nu românii, în Transil- 
vania! Românii, pe de altă parte, susțin continu- 
itatea; la fel de lesne de înțeles: și ei doresc să 
fie primii, și nu ungurii, tot în Transilvania! 

Ca să nu vorbesc doar în nume propriu, îi dau 
cuvântul lui Neagu Djuvara. Iată ce spune cu 
privire la disputa în jurul continuității bine-cu- 
noscutul istoric: „Chestiunea nu mai prezintă azi 
nici o importanţă politică [sublinierea îi apar- 
ţine]. Chiar dacă ar putea istoricii maghiari — 
printr-o minune — să aducă dovada că ungurii au 
fost primii ocupanțţi ai Transilvaniei, prin faptul 
că populația maghiarofonă nu reprezintă azi de- 
cât 7% din populația totală [7% din populația 
României; dacă ne referim la Transilvania, pro- 
centul se apropie de 20%], întâietatea istorică 
n-ar mai putea avea nici o consecință pe plan 
juridic și politic. Dreptul internaţional contem- 
poran nu mai ține seama de pretinse drepturi 
istorice. Nu se mai ține seama decât de situația 
demografică actuală (vedeţi drama recentă din 
Kosovo!). Deci — încă o dată — trebuie înțeles că 
«chestiunea continuității» nu mai are nici o im- 
portanță practică“.! 

M-aș fi așteptat ca, după acest pasaj, și în 
spiritul lui, să urmeze o apreciere mai nuanțată 
a punctelor de vedere opuse. Nu e însă așa. Is- 
toricul combate punct cu punct „imigraționis- 
mul“ și înșiră pe larg nu mai puțin de „zece 
adevăruri despre continuitate“. Cu alte cuvinte, 


1. Neagu Djuvara, O scurtă istorie ilustrată a româ- 
nilor, Humanitas, București, 2013, pp. 25-26. 

nu are nici o importanţă, dar parcă tot e mai 
bine cu continuitate decât fără! 

Dacă vrem neapărat să-i taxăm din primul 
moment pe „imigraționiști“ drept dușmani ai ro- 
mânilor, care vor să ne ia Transilvania și așa mai 
departe, mai bine lăsăm baltă orice discuţie. Lu- 
crarea lui Roesler a fost totuși, la vremea ei, o 
cercetare serioasă, și mă îndoiesc că autorul avea 
ceva de împărțit în Transilvania cu românii. 

Tăcerea „impresionantă“ a izvoarelor privi- 
toare la români este unul dintre primele argu- 
mente avansate de teza imigraționistă. Izvoarele 
medievale vorbesc despre un lung șir de popoare 
care au trecut ori s-au stabilit pe teritoriul fostei 
Dacii, nimic însă, timp de secole, despre români. 
Replica românească este, desigur, plauzibilă: în 
Evul Mediu, sursele înregistrează elementul 
stăpânitor, venit din afară, nu însă și populația 
autohtonă „supusă“. Totuși, cu dreptate sau fără, 
rămâne impresia unei curioase absențe. Asemă- 
nările (deloc puţine) între română și albaneză 
sunt alt argument invocat de imigraționiști, 
care îi trage oarecum pe români spre Balcani. 
Istoricii români consideră însă cuvintele respec- 
tive drept elemente de substrat, dacii fiind înru- 
diți cu ilirii sau cu „traco-ilirii“. Ar fi, așadar, 
cuvinte dacice intrate în limba română (le-am 
învățat cu toții la şcoală: viezure, mânz, barză... 
și care or mai fi). Ipoteza e tentantă, dar nu e 

decât o ipoteză, pentru simplul motiv că nu cu- 
noaștem deloc limba vorbită de daci. Cuvintele 
slave din limba română, foarte numeroase, de 
fapt sud-slave, mai precis bulgărești, sunt și 
ele considerate dovadă a unei origini balcanice, 
sud-dunărene. Și aici replica este la îndemână: 
românii au convieţuit cu slavii timp de secole, la 
nord de Dunăre; de asemenea, și țaratul bulgar 
s-a extins o vreme dincolo de fluviu. Împrumu- 
turile slave s-au putut face foarte bine pe actua- 
lul teritoriu al României. 

În tot cazul, nu trebuie neglijată judecata lin- 
gviştilor. Formarea poporului român înseamnă 
de fapt formarea limbii române. E cât se poate 
de evident că dacă n-am vorbi românește n-am 
fi români! Avem în față, așadar, mai mult o pro- 
blemă de lingvistică decât de istorie sau de ar- 
heologie. Or cu lingviștii te descurci mai greu. E 
o știință foarte bine pusă la punct (spre deose- 
bire de istorie!). Oricum, nu e ușor să convingi 
un lingvist că ceea ce seamănă cu albaneza ar fi 
de fapt moștenire dacică. Ca să explice limba 
română, lingviștii au nevoie de teritoriul de la 
sud de Dunăre sau, într-o variantă „împăciui- 
toare“, de ambele maluri ale fluviului și, pe cât 
posibil, nu departe de aria de locuire albaneză 
(eventual, spre sud-vestul României, în zona 
Banatului, atât la nord, dacă vrem neapărat, cât 
şi la sud de Dunăre). Potrivit lui Carlo Taglia- 

vini, renumitul specialist italian în filologie ro- 
manică: „Fără să nege existența unor resturi de 
populație romană la nordul Dunării, majorita- 
tea filologilor străini recunosc că locul de for- 
mare al limbii române trebuie să fie stabilit 
aproximativ în ținuturile sud-vestice limitrofe 
la nord şi la sud de Dunăre“? Dacă nici un isto- 
ric român nu a „cedat“ în chestiunea continui- 
tății, sunt lingviști români, și printre cei mai de 
seamă, care au susținut teza imigraţionistă 
(Ovid Densusianu, în Histoire de la langue rou- 
maine, 1902; Alexandru Philippide, Origina ro- 
mânilor, 1923-1927). Deosebirea dintre istorie 
şi lingvistică stă în faptul că lingvistica se adre- 
sează doar sperialiștilor, pe când istoria e pen- 
tru toată lumea. Ceea ce a trecut fără mare 
tapaj la lingviști ar fi stârnit cu siguranță pole- 
mici acerbe dacă vreun istoric român s-ar fi de- 
clarat imigraţionist. 

Soluţia „românească“ a controversei a enun- 
țat-o Dimitrie Onciul, într-un important studiu, 
datat 1885. E ceea ce el a numit teoria „admigră- 
rii“. Românii s-au format atât la nord, cât și la 
sud de Dunăre. Au existat deplasări de populație 
dinspre sud spre nord, suficiente ca să explice 
caracteristicile „balcanice“ ale limbii române, 


2. Carlo Tagliarini, Originile limbilor neolatine, Edi- 
tura Științifică și Enciclopedică, București, 1977, p. 300. 

invocate de Roesler, însă, în chip fundamental, 
continuitatea priveşte teritoriul de la nord de 
Dunăre, mai precis fosta Dacie romană.* S-ar 
putea spune că „imigraționiștii“ i-au ajutat pe 
români să-și anexeze și partea de nord a Penin- 
sulei Balcanice, păstrându-și însă în același timp 
teritoriul Daciei. 

La vremea lui, Onciul recunoștea însă că nu 
se pot trage concluzii definitive, greutatea argu- 
mentelor fiind oarecum aceeași, de o parte și de 
alta. Cam așa stau lucrurile și în prezent, și s-ar 
putea ca nelămurite să şi rămână. Între timp, e 
drept, s-a adăugat o consistentă documentație 
arheologică, dar, cum am mai spus, aceasta nu 
„vorbeşte“, așa că același material poate fi inter- 
pretat în fel și chip. De altfel, problema nu e doar 
dacă poporul român s-a format la nord sau la 
sud, ci și unde anume, pe ce teritoriu, mai larg 
sau mai îngust, din această întinsă zonă; de ase- 
menea, dacă acceptăm migraţia, în ce perioadă 
s-a petrecut aceasta, înainte sau după venirea 
ungurilor? Ar fi bine ca atât maghiarii, cât și 


3. Dimitrie Onciul, „Teoria lui Roesler. Studii asupra 
stăruinței românilor în Dacia Traiană de A.D. Xenopol. 
Dare de seamă critică“, în Scrieri istorice (ediție Aureli- 
an Sacerdoțeanu), vol. I, Editura Științifică, București, 
1968. 

4. Dimitrie Onciul, „Românii în Dacia Traiană până 
la întemeierea Principatelor (chestiunea română)Y“, în 
Enciclopedia română, vol. III, Sibiu, 1904, pp. 795-802. 


Bătălia continuității 25 


românii să se pătrundă de lipsa de importanță 
(alta decât istoriografică) a subiectului și să în- 
cerce, eventual împreună, să-l lămurească (atât 
cât se poate lămuri). 

Constat însă că sunt istorici români care, 
vorbind despre continuitate, nici nu mai pome- 
nesc teza imigraționistă, fie și doar pentru a o 
combate. Socotesc probabil că nici măcar nu 
merită să fie combătută! Dar atunci de ce insis- 
tăm atât de tare asupra continuității, odată ce 
punctul de vedere advers pur și simplu s-a vola- 
tilizat? 

Sunt tentat să apelez la un arbitru, de pre- 
ferință un istoric care să nu fie nici român, nici 
maghiar și, bineînțeles, să aibă o reputaţie în 
domeniu. Cred că nimeni nu-i poate contesta lui 
Keith Hitchins cunoașterea aprofundată a isto- 
riei românești și nici atașamentul față de Româ- 
nia și de români. Cum rezolvă istoricul american 
problema continuității? Ei, bine, nu o rezolvă! 
În recenta sa Scurtă istorie a României, pune 
față în față cele două teze, fiecare cu argumen- 
tele respective.5 Și asta e tot: la alegere! (Sau, 
de ce nu, combinându-le.) 


5. Keith Hitchins, Scurtă istorie a României, Poli- 
rom, lași, 2015, pp. 32-35. 


„Amestecul“ românesc 


RĂMÂNE DESCHISĂ ȘI PROBLEMA elementelor con- 
stitutive ale poporului român. În urmă cu mai 
bine de două secole, Școala Ardeleană a insistat 
asupra originilor pur latine: dacii ar fi dispărut, 
iar românii sunt urmașii exclusivi ai coloniștilor 
romani aduși în Dacia. S-au acceptat apoi și 
originile dacice, românii devenind, din romani, 
daco-romani. În continuare, poziția dacilor n-a 
încetat să se consolideze, românii apărând mai 
curând ca daci romanizați, ba chiar, într-o inter- 
pretare radicală, ca daci pur și simplu. Pe de altă 
parte, câte un istoric care nu s-a desprins încă 
de Școala Ardeleană continuă să-i privilegieze 
pe romani, cu străvechiul argument că dacii ar 
fi fost în mare parte exterminați, iar romanii ar 
fi venit în Dacia câtă frunză, câtă iarbă. Oricum, 

dacii și romanii, în diverse proporții și combina- 
ţii — aceştia sunt, „oficial“, strămoșii. 

Cu slavii cum procedăm? Exceptând tenta- 
tiva de „slavizare“ a istoriei românești din anii 
'50, un singur istoric important — reputatul sla- 
vist loan Bogdan — i-a pus pe slavi „la egalitate“ 
cu dacii și cu romanii, insistând asupra ideii că 
nu putem vorbi de români înainte de asimilarea 
elementului slav. Lăsând la o parte latura „bio- 
logică“, greu de cântărit (proporția „sângelui“ 
dac, roman sau slav) și de fapt fără mare rele- 
vanță, fiindcă un popor este o sinteză „cultu- 
rală“, nu biologică, rămâne limba română, și 
într-un sens mai larg cultura românească, asu- 
pra cărora pecetea slavă e greu de contestat. 
Românii sunt un popor latin nu prin biologie, ci 
prin limbă (la fel ca și celelalte popoare latine, 
cu excepţia, firește, a italienilor, care n-au altă 
șansă decât să se tragă direct din romani). În- 
tr-o asemenea perspectivă dacii aproape că tre- 
buie eliminaţi, odată ce moștenirea lor lingvistică 
este modestă, poate chiar (aproape) inexistentă. 
A doua componentă a limbii române, după la- 
tină, și la distanță de aceasta, dar la distanță și 
de celelalte care urmează, este indubitabil sla- 
vona (mai precis, slava vorbită în Balcani, și 
încă mai precis medio-bulgara). Sunt o mulțime 
de cuvinte românești de origină slavă (și nu 
numai cuvinte, ci și structuri gramaticale), și au 

fost și mai multe, înainte de „purificarea“ latină 
prin care a trecut limba română în secolul al 
XIX-lea. Pe lângă impactul asupra limbii ro- 
mâne, nu trebuie neglijat nici faptul că slavona 
a fost vreme de secole, precum latina în Occi- 
dent, limba de cultură a Principatelor române, 
limba de cancelarie, limba Bisericii, limba prime- 
lor texte istoriografice... Abia după 1600 i-a luat 
locul româna, păstrându-se încă, tot moștenire 
de la slavi, scrierea chirilică, la care s-a renunțat 
definitiv abia la 1860. Așa stând lucrurile, mi se 
pare abuziv să-i eliminăm pe slavi din procesul 
formării poporului român și al limbii române. 
Dar de ce să nu-i acceptăm și pe alții, chiar 
dacă ponderea lor a fost mai mică. Grecii s-au 
aflat secole la rând ca la ei acasă în țările ro- 
mâne; în sinteza românească există, asimilat, și 
un factor grecesc, deloc neglijabil. Cu turcii, ro- 
mânii nu s-au amestecat, însă în plan cultural 
nu s-au putut sustrage unei influențe destul de 
semnificative. După vocabularul de bază latin 
şi adaosul slav, cuvintele de origine turcă intrate 
în limba română sunt cele mai numeroase. Până 
şi cuvântul cioban — care definește o activitate 
şi un mod de viață atât de caracteristice socie- 
tății tradiționale românești — este de proveni- 
ență turcică, probabil împrumutat de la pecenegi 
sau de la cumani (ne-am fi așteptat, de dragul 
continuității, să-l avem de la daci!). Neagu Dju- 

vara a stârnit un mic scandal atunci când a pus 
în evidență rolul pe care l-ar fi avut la un mo- 
ment dat cumanii în istoria românească. Basa- 
rab — se știe — e un nume de factură cumană. Nu 
rezultă de aici că întemeietorul Țării Românești 
va fi aparţinut neapărat acestui grup etnic, dar 
nici nu este exclus, cel puţin prin înaintașii lui, 
şi nu doar el, ci o întreagă clasă conducătoare. 

Una peste alta, s-a petrecut pe actualul teri- 
toriu al României, de-a lungul multor secole, un 
formidabil amestec etnic și cultural. Se vede și 
în înfățișarea oamenilor: nu există un tip „fizic“ 
bine definit de „român“, ci o mare varietate de 
tipuri umane. Cel mai clar însă și incontestabil, 
amestecul acesta se observă în limba română, 
care e, probabil, cea mai amestecată dintre lim- 
bile continentului (pe un fundament latin, de- 
sigur). Cândva, puritatea „rasei“ părea să fie 
calitatea cea mai prețioasă a unui popor. De 
aceea și românii au vrut să fie exclusiv daci sau 
romani sau, în sfârșit, daco-romani. Astăzi însă, 
ceea ce ne poate face „interesanţi“ și chiar unici 
în spaţiul european este complexa sinteză etnică, 
lingvistică și culturală din care a rezultat po- 
porul român (poate asta explică și marea adap- 
tabilitate a românilor, ușurința cu care au preluat 
cele mai diverse modele culturale). 


Când românii nu se gândeau încă la unire 


„DE CE AU FOST Țara Românească și Moldova țări 
separate?” este titlul unui articol publicat de 
Petre P. Panaitescu, în 19371 Text interesant, 
fără îndoială, ca mai tot ce a scris acest istoric 
(mai puţin articolele legionare). Mi-e teamă însă 
că întrebarea este greșit pusă. În fond, „De ce 
n-ar fi fost Țara Românească și Moldova ţări 
separate?“. 

Nicăieri, în Europa Evului Mediu, nu întâl- 
nim state alcătuite pe criteriul etniei sau al lim- 
bii comune. Doar și italienii știau că sunt italieni, 
şi germanii știau că sunt germani, însă state 
italienești și germane au fost o puzderie. Româ- 
nii știau și ei — n-aveau cum să nu știe — că 


1. Inclus în volumul, semnat de același autor, Inter- 
pretări româneşti, București, 1947. 

vorbesc toţi aceeași limbă, în Muntenia, Mol- 
dova sau Transilvania, dar de aici nu urma de- 
loc consecința că ar fi trebuit să se reunească 
într-un stat al tuturor românilor. Noi am ajuns 
să privim trecutul printr-o grilă de secol XIX, 
ceea ce înseamnă o relație directă și uneori ex- 
clusivă între limbă, națiune și stat național. 

Pentru românii de azi, Mihai Viteazul este 
marele simbol al unității românești. Nici vorbă 
însă, de așa ceva, în textele de epocă. Cronicarii 
din secolul al XVII-lea, munteni și moldoveni deo- 
potrivă, relatează în detaliu faptele de arme ale 
domnitorului, războaiele și cuceririle sale, dar 
nicăieri nu întâlnim vreo interpretare „româ- 
nească“. Pentru munteanul Radu Popescu, Mi- 
hai i-a bătut și i-a supus de-a valma, pe turci, pe 
moldoveni și pe unguri, „de-i avea ca pe niște 
măgari pe toți“. Se observă cum moldovenii sunt 
tratați la fel de „amabil“ ca ungurii sau ca turcii. 
Dinspre partea lui, moldoveanul Miron Costin 
vede războaiele purtate de domnitorul muntean 
ca „pricini de multe vărsări de sânge între creș- 
tini“, așa încât nu e de mirare că până la urmă 
„se urâse muntenilor cu domnia lui Mihai-vodă, 
tot cu oști și războaie“. 

Încă și mai tranșant procedează Dimitrie 
Cantemir. În Descrierea Moldovei, eruditul prin- 
cipe înșiră lista completă a domnitorilor țării 
sale (la cei mai importanţi dintre ei, și cu unele 

informații suplimentare). Toţi domnitorii, mai 
puțin unul: Mihai Viteazul, deși acesta a domnit 
şi peste Moldova, în 1600-1601. Probabil că îl 
considera „nelegitim“: ce căuta un muntean în 
Moldova? Oricum, ideea unirii românilor nu 
pare să-l fi frământat pe Cantemir. De altfel, și-a 
împins țara spre Rusia, aliindu-se cu Petru cel 
Mare împotriva Imperiului Otoman. Pentru ca- 
uza românească a fost un noroc înfrângerea lor 
la Stănilești, în 1711. Dacă Rusia ar fi câștigat 
războiul, ce s-ar fi întâmplat oare cu Moldova? 
Oamenii cu carte din veacul al XVII-lea știau 
prea bine că românii sunt români, având cu to- 
ţii aceeași origine și vorbind aceeași limbă. Căr- 
turarii moldoveni îndeosebi, cu studii în Polonia, 
deprinseseră limba latină și observaseră astfel 
cu ușurință asemănările dintre latină și română. 
Mai mult decât atât, știind latinește, au avut 
acces la lucrările, antice sau moderne, care cu- 
prindeau referiri la originea românilor. Conclu- 
zia lui Grigore Ureche este că ne tragem cu toţii 
din romani: „Românii, câți se află locuitori la 
Țara Ungurească și la Ardeal și la Maramureș, 
dela un loc sunt cu moldovenii și toți de la Râm 
se trag“. Interesant că nu zice Roma, ci Râm, 
denumirea slavonă a cetăţii eterne. Latini, de- 
sigur, dar trecuţi temeinic și prin filiera slavă! 
Miron Costin aprofundează subiectul; și pen- 
tru el, românii au cu toții aceeași origine latină, 

iar denumirea generică a muntenilor, moldove- 
nilor și ardelenilor este aceea de „român“ („ru- 
mân“, mai precis). 

Atunci, unde e problema? Reiau ce am spus 
puțin mai înainte. O ţară, în Evul Mediu, nu se 
clădește pe vreo identitate lingvistică. Nici prin 
gând nu le-ar fi trecut lui Grigore Ureche sau lui 
Miron Costin să ia în considerare unirea Mol- 
dovei cu Ţara Românească. Faptul că toți româ- 
nii porniseră din același loc și vorbeau aceeași 
limbă era o problemă istorică pe care ţineau să 
o lămurească, dar acest lucru nu afecta cu nimic 
identitatea lor moldovenească. Grigore Ureche 
afirmă că românii vorbesc aceeași limbă într-un 
paragraf pe care îl intitulează „Despre limba 
noastră moldovenească“. Iar Miron Costin tra- 
tează problema originilor sub titlul De neamul 
moldovenilor. 

Cât despre Dimitrie Cantemir, ca întotdea- 
una, el e sincer și direct. lată ce zice în Descrierea 
Moldovei, capitolul „Despre limba moldovenilor“: 
„Locuitorii Valahiei și Transilvaniei au aceeași 
limbă ca și moldovenii, dar pronunția lor este 
mai aspră... Ba au mai introdus chiar câteva 
cuvinte necunoscute moldovenilor pe care totuși 
în scris le ocolesc cu totul. Ei urmează atât 
limba, cât și ortografia moldovenească, recunos- 
când deci prin aceasta că moldoveneasca e mai 
curată decât a lor, chiar dacă antipatia dintre 

moldoveni și valahi îi împiedică să spună des- 
chis acest lucru“.2 

Știm că până la urmă graiul muntenesc, și nu 
cel moldovenesc, avea să stea la baza limbii lite- 
rare române. „Antipatie“ e, probabil, prea mult 
spus. Dar o „concurenţă“ a existat timp de secole 
între cele două ţări, în ciuda faptului că erau în 
multe privinţe foarte asemănătoare (sau tocmai 
de aceea). 


2. Trimiterile la vechea istoriografie românească 
privesc următoarele scrieri: Radu Popescu, Istoria dom- 
nilor Țării Româneşti; Grigore Ureche, Letopisețul Ță- 
rii Moldovei; Miron Costin, Letopiseţul Țări Moldovei 
şi De neamul moldovenilor: Din ce ţară au ieşit strămo- 
şii lor; Dimitrie Cantemir, Descrierea Moldovei (partea 
a II-a, capitolul II: „Despre alegerea domnilor Moldo- 
vei“, și partea a III-a, capitolul IV: „Despre limba moldo- 
venilor“). 


Ce ne-am fi făcut fără turci? 


EXISTĂ UNCONTRAST IZBITOR între limba română, 
atât de unitară, și fragmentarea istorică a teri- 
toriului românesc. Românii sunt foarte apropiați 
între ei, prin limbă, dar sunt (și mai ales au fost) 
destul de diferiți, prin evoluţia lor în spaţii de 
civilizație nu tocmai asemănătoare. În cele din 
urmă, a triumfat limba, așadar principiul de 
unitate, iar când spunem limba, avem în vedere 
tot ceea ce limba purta cu sine: cultura româ- 
nească în ansamblu. 

În mod paradoxal, accentuarea stăpânirii oto- 
mane a dus la apropierea, aproape până la iden- 
titate, a celor două principate: Moldova și Țara 
Românească. În secolul al XVIII-lea — epoca fa- 
nariotă — ele ajung să fie administrate aproape 
la fel, de domnitori care nu sunt altceva decât 

simpli funcționari otomani, unii dintre ei dom- 
nind alternativ la București și la Iași. Ceva mai 
târziu, când (în urma războiului ruso-turc în- 
cheiat cu Pacea de la Adrianopol din 1829) stă- 
pânirea otomană e mult diluată în favoarea 
protectoratului rusesc, rușii, la rândul lor, prin 
generalul Kiseleff, guvernator al ambelor prin- 
cipate între 1829 și 1834, nu fac nici ei vreo 
distincţie între munteni și moldoveni. Regula- 
mentele organice, adoptate atunci, sunt aproape 
identice, așa încât se poate vorbi, mai simplu, de 
un unic Regulament organic. Istoria îi împingea 
pe moldoveni și pe munteni spre unitate. Apro- 
pierea culturală tot mai strânsă se împletea cu 
conștiința faptului că, singure, cele două princi- 
pate erau prea mici și neînsemnate, pradă si- 
gură pentru vecinii puternici. În special Rusia 
trezea neliniști. Ocupase deja Basarabia (jumă- 
tate din Moldova) în 1812 și nu părea că ar avea 
de gând să se oprească în drumul ei spre Con- 
stantinopol. Chiar opera modemnizatoare a ge- 
neralului Kiseleff (pentru care românii i-au 
rămas recunoscători) trebuie înțeleasă ca un pas 
spre instaurarea stăpânirii rusești. De aceea, 
pentru revoluționarii de la 1848, nu turcii erau 
inamicii (deveniseră aproape prieteni!), ci impe- 
riul țarilor, în necontenită expansiune. Chiar 
mai târziu, în 1877-1878, în toiul Războiului de 
Independenţă, împotriva turcilor și alături de 

ruși, teama românilor rămânea Rusia, și nicide- 
cum Imperiul Otoman; nu adversarul, ci „aliatul“ 
era privit cu totală neîncredere. Se vede și azi: 
românii, până la urmă, îi simpatizează pe turci, 
în ciuda unui trecut conflictual (care, în ansam- 
blu, nici nu va fi fost chiar atât de conflictual 
cum îl prezintă o anume mitologie eroică). Uni- 
rea Principatelor a fost, așadar, și o soluţie de 
apărare, după principiul enunțat și în Hora Uhni- 
rii: „unde-i unul nu-i putere... unde-s doi pute- 
rea crește“. 

În raport cu cele două principate, ceilalți ro- 
mâni erau trași în direcții diferite, atât spre 
Apus, cât și spre Răsărit. Românii transilvăneni 
nu avuseseră niciodată un stat al lor la scara 
întregii Transilvanii. Fuseseră înglobați (după 
anul 1000) în Ungaria, mai târziu în monarhia 
habsburgică, devenită Austro-Ungaria în 1867. 
A socoti Transilvania, ajunsă de sine stătătoare 
timp de aproape două veacuri, după prăbușirea 
Ungariei sub turci, în urma bătăliei de la Mohâcs 
din 1526, drept o „ţară românească“, precum 
Țara Românească și Moldova, este cu totul inco- 
rect. Masa țărănimii era majoritar românească 
în Transilvania, dar ne aflăm în Evul Mediu, nu 
în era democraţiei. Elita conducătoare a princi- 
patului transilvan era maghiară, iar statul — nu 
țara în termeni demografici, ci statul, în sens 
politic — era unguresc, nicidecum românesc. 


38  Dela Dacia antică la Marea Unire... 


Cert este că, până la Unirea din 1918, românii 
transilvăneni au evoluat în cadrul Europei Cen- 
trale, cu toate particularităţile care au rezultat 
de aici (inclusiv în plan cultural și mental). 

Moldova a fost pur și simplu sfârtecată în 
urma anexării Bucovinei de către Imperiul Habs- 
burgic (în 1775) și a Basarabiei de către ruși (în 
1812). Bucovina avea să devină o regiune mul- 
tietnică, populată, alături de românii inițial ma- 
joritari, și de ucraineni, germani și evrei. Spre 
1900, ucrainenii trec numeric înaintea români- 
lor. Dominantă rămâne însă amprenta culturală 
germană. Basarabia, sub ruși, ajunge să fie er- 
metic izolată de restul Moldovei, apoi de Româ- 
nia. Se desfășoară aici o colonizare rusească și un 
proces intens de rusificare. La capătul unui secol, 
elita basarabeană, foarte amestecată, aproape nu 
mai știe să vorbească românește. 

În sfârșit, mai e de amintit Dobrogea, la ori- 
gine cea mai puțin românească dintre regiunile 
care aveau să alcătuiască România. Românii, 
minoritari, iocuiau mai ales pe lângă Dunăre. 
Bulgarii erau și ei destul de numeroși (Tulcea, 
de piidă, cel mai mare centru urban al regiunii, 
era un oraș predominant bulgăresc). În rest, în 
interior și pe litoral, majoritari erau musulma- 
nii, turci și tătari. Istoricește vorbind, Dobrogea 
aparținuse, pe rând, Imperiului Bizantin, țara- 
tului bulgar și Imperiului Otoman. Făcuse parte 

şi din Țara Românească, însă numai timp de 
trei decenii, sub Mircea cel Bătrân. Românii nu 
puteau să revendice nici un drept asupra Dobro- 
gei, nici etnic, nici istoric. Nici n-au revendicat. 
Le-au dat-o „cu forța“ rușii la capătul războiului 
din 1877-1878, pentru ca „aliatul“ român să în- 
ghită mai ușor hapul amar al reanexării de către 
Rusia a județelor din sudul Basarabiei (redate 
Moldovei în 1856). 

Ar fi fost posibilă o istorie fără România? Pro- 
babil că da, într-o altă înlănțuire de evenimente. 
Ne putem imagina tot felul de scenarii, fictive, 
dar plauzibile. Până la urmă românii au avut și 
noroc; puteau să nu-l aibă. 

Intrarea țărilor române în sfera de dominație 
a Imperiului Otoman n-a avut cele mai fericite 
urmări; în tot cazul, a întârziat procesul de oc- 
cidentalizare. În planul construcţiei naţionale 
însă, lucrurile pot fi judecate altfel. Turcii au 
respectat existența autonomă a celor două prin- 
cipate (ca și a Transilvaniei, după prăbușirea 
Ungariei și înainte de cucerirea habsburgică). 
Românii au intrat astfel în epoca națiunilor dis- 
punând de un nucleu statal, în jurul căruia s-a 
construit România. În faţa rușilor și a austrie- 
cilor, turcii au pierdut război după război, dar 
înfrângerile n-au fost catastrofale, iar cedările 

teritoriale s-au petrecut încetul cu încetul. Li- 
chidarea rapidă și totală a stăpânirii otomane 

în sud-estul Europei ar fi lăsat întreaga regiune 
în seama austriecilor şi, mai ales, a rușilor. 
Aceştia din urmă n-au făcut nici un secret din 
dorința lor — aproape o idee fixă — de a pune 
stăpânire pe Constantinopol. Inevitabil, tăvălu- 
gul rusesc ar fi trecut în primul rând peste ţările 
române. Până la urmă, pierderile teritoriale 
suferite de români au fost grave, dar nu nimici- 
toare, n-au afectat existența însăși a Principa- 
telor. Oltenia s-a aflat, vreme de două decenii 
(1718-1739) sub austrieci; tot austriecii au ane- 
xat Bucovina în 1775, iar rușii, Basarabia, în 
1812. Într-un scenariu cu un Imperiu Otoman 
în derută, rușii ar fi putut să înghită Moldova 
întreagă sau, de ce nu, întregul teritoriu româ- 
nesc disponibil, eventual lăsând ceva și pentru 
austrieci. Oricât de paradoxal ar părea, nu e 
deloc exagerat să considerăm că, într-un fel, Ro- 
mânia își datorează existența Imperiului Oto- 
man, care a avut măcar meritul de a fi lăsat să 
existe Ţara Românească și Moldova. Desigur, 
otomanii își urmăreau propriile interese, econo- 
mice și strategice, dar lucrurile s-au legat con- 
venabil și pentru români. 

Mai era nevoie, pentru declanșarea procesu- 
lui de unificare, și de un război pe care Rusia 
să-l piardă. Războiul Crimeii (1853-1856) a iz- 
bucnit, pentru români, exact la momentul potri- 
vit, atunci când unioniștii munteni și moldoveni 

se agitau pentru cauza națională. Expansiunea 
Rusiei a fost oprită, pentru un timp cel puţin, 
iar Franța, marele câștigător al războiului, a 
reușit, nu fără dificultăți, să le impună celor- 
lalte puteri actul Unirii Principatelor. Fără răz- 
boiul Crimeii și fără susținerea fermă din partea 
împăratului Napoleon III, Unirea Principatelor 
n-ar fi avut loc. Și invers, în cazul unei victorii 
rusești, s-ar fi petrecut, poate, dimpotrivă, „uni- 
rea“ întregii Moldove între frontierele Rusiei, 
dacă nu și mai mult decât atât. 

Și monarhia habsburgică invită la o istorie 
fictivă (dar nu imposibilă). Ce s-ar fi întâmplat 
fără Primul Război Mondial? Sau cu un război 
care n-ar fi fost pierdut de Puterile Centrale? 
Până la 1914 puţini erau cei care prevesteau 
sfârșitul Austro-Ungariei. Nici în primii ani de 
război nu s-au petrecut prea multe defecţiuni. 
Desigur, la sfârșit, toată construcţia s-a prăbu- 
şit. Ar fi putut totuși, în alte condiţii, să reziste, 
neapărat însă cu prețul unor reforme care să 
pună toate naţionalitățile pe picior de egalitate. 
Ar fi continuat atunci să existe un mare stat al 
Europei Centrale, alături de o Românie mai mică. 
În procesul de unificare, românii au avut, fără 
îndoială, meritul lor. Dar și istoria i-a ajutat. Au 
avut noroc, și nu o singură dată, ci de câteva ori 
la rând. 


Au pierdut moldovenii partida? 


POTRIVIT SIMPLIFICĂRILOR ISTORIOGRAFICE și 
strategiilor politice de manipulare, „unanimis- 
mul“ ar fi o trăsătură caracteristică evoluţiilor 
românești. Cu alte cuvinte, cel puţin în momen- 
tele cruciale ale istoriei lor, românii s-ar fi aflat 
cu toţii — sau aproape cu toţii (mai puţin câțiva 
„rătăciți“) — de aceeași parte a baricadei, de par- 
tea cea bună, se înțelege. Toată naţia a vrut 
Unirea de la 1859, toată naţia a vrut România 
Mare, așa cum s-a făcut ea la 1918. În linii ge- 
nerale este adevărat că românii și-au dorit să 
fie cu toţii împreună, dar, tocmai fiindcă este 
adevărat, de ce să nu spunem adevărul până la 
capăt, luând în considerare și atitudinile și evo- 
luţiile divergente în raport cu proiectul ideal? 
Unanimitatea, de felul ei, e suspectă. Împin- 

gând interpretările în această direcție, nu câș- 
tigăm, ci pierdem, în termeni de credibilitate. 
Câţiva tineri istorici ieșeni au redeschis do- 
sarul Unirii Principatelor, pentru a descoperi 
existenţa, în Moldova, a unui curent antiunio- 
nist destul de puternic (chiar dacă mai puţin 
organizat și cu obiective mai puțin clare decât 
mișcarea unionistă)! Până nu demult subiectul 
acesta a fost ocolit cu grijă și aproape șters din 
memoria colectivă a românilor, nefiind „poli- 
tic corect“ din perspectiva ideologiei naționale 


1. În cele ce urmează, mă bazez în principal pe arti- 
colul lui Adrian Cioflâncă, „Naţionalism și parohialism 
în competiţie: Note pe marginea dezbaterilor politice 
privind unirea principatelor române“, în Vârstele Uni- 
rii: De la conştiinţa etnică la unitatea naţională (coor- 
donatori: Dumitru Ivănescu, Cătălin Turliuc, Florin 
Cântec), Fundaţia Academică „A.D. Xenopol“, Iași, 2001, 
pp. 109—134; de asemenea, pe textul încă inedit al lui 
Alexandru Istrate: „Dincolo de Milcov — două patrii, 
două identități, Moldova și Țara Românească în proiec- 
țiile istorico-literare din prima jumătate a secolului XIX“ 
(comunicare prezentată la conferința internațională Re- 
gionalism şi regionalizare în România: Interpretări is- 
torice şi provocări contemporane, lași, 30—31 mai 2013, 
volum în curs de apariţie). Vezi și Adrian Cioflâncă, „Mol- 
dova mea: Regionalismul moldovean, o realitate uita- 
tă“, în Monitorul, 17 decembrie 2001, și Nicoleta Vieru, 
„Ce-am avut și ce-am pierdut după Unire“, interviu cu 
Mihai Cojocariu, Ziarul de Iași, 24 ianuarie 2007. Îi mul- 
țumesc colegului Dorin Dobrincu, pentru sprijinul acor- 
dat în identificarea acestor texte. 

românești. Moldovenii își aveau însă identitatea 
lor, poate chiar mai bine cristalizată decât a 
muntenilor. Este interesant de constatat că, 
până în preajma Unirii, în școlile din Moldova 
se învățau istoria și geografia Moldovei și limba 
moldovenească, iar de partea cealaltă a Milco- 
vului, istoria și geografia Ţării Românești și 
limba română. Panteonul era, de asemenea, scin- 
dat: Moldova îl avea ca erou suprem pe Ștefan 
cel Mare, Țara Românească pe Mihai Viteazul... 
Unii antiunioniști se pronunțau pur și simplu 
împotriva unirii, alții pledau pentru o confede- 
raţie în cadrul căreia individualitatea Moldovei 
să rămână neatinsă. Dar și printre unioniști se 
manifesta o anume îngrijorare cu privire la vii- 
torul principatului, riscul fiind ca acesta să de- 
vină o simplă anexă a Ţării Românești (sensibil 
mai mare ca întindere și ca populație: aproxima- 
tiv două milioane și jumătate de locuitori, față 
de circa un milion și jumătate în cazul Moldovei; 
de asemenea, populația Bucureștiului era la 
1859 dublă față de cea a Iașiului: 121.734 de 

locuitori faţă de 65.745). Și acesta e un motiv 
pentru care moldovenii au insistat asupra ale- 
gerii unui domnitor străin (cu alte cuvinte, nici 

muntean, nici moldovean). Se adăuga și chesti- 
unea capitalei: moldovenii ar fi preferat o soluţie 

„neutră“, la mijloc de drum între București și 

Iași. Timp de câţiva ani, orașul Focșani, situat 

chiar pe Milcov, la vechea frontieră, a făcut fi- 
gură de capitală posibilă. Până la urmă, în 1862, 
Bucureștiul s-a impus definitiv. Măcar unele 
instituţii centrale de-ar fi rămas la Iași! Se vor- 
bea în acest sens de Înalta Curte de Casaţie, de 
asemenea de Mitropolia ortodoxă... Toate aceste 
propuneri au căzut una după alta. Bucureștiul 
a luat totul. 

Moldovenii au simțit schimbarea imediat 
după 1862. Pierzând statutul de capitală, lașiul 
a înregistrat prompt substanţiale pierderi eco- 
nomice și comerciale. Când s-a petrecut detro- 
narea lui Cuza (în februarie 1866), bucuria a fost 
mare în vechea capitală (chiar dacă domnitorul 
era moldovean, dar acționase ca român). La 3/15 
aprilie 1866, o manifestaţie antiunionistă (vreo 
500 de oameni, în frunte cu mitropolitul Moldo- 
vei) a fost înăbușită în sânge, cu trupe trimise 
din Muntenia; s-au numărat zeci de morți (nu 
mai puţin de 30, ar fi o cifră aproximativă) și alte 
zeci de răniți. 

Nu pare să fi fost, așa cum s-a lăsat multă 
vreme de înțeles, o mișcare marginală, pusă la 
cale de niște zănateci, lipsiți de cel mai elemen- 
tar simț politic. Dincolo de interesele personale 
sau de grup aflate în joc (se pierdeau funcţii, 
slujbe, activități comerciale...), era prezentă o 
chestiune de identitate. În fond, moldovenii erau 
mai întâi de toate români, sau mai întâi de toate 

moldoveni? Oricum, Moldova fusese un stat de 
sine stătător vreme de o jumătate de mileniu. 
Brusc, își încheia existenţa (și-o încheia, desigur, 
şi Țara Românească, dar impresia era mai cu- 
rând de continuitate în ceea ce privește Munte- 
nia și de renunțare în cazul Moldovei). 

Un detaliu oarecum pitoresc privește partici- 
parea — probabilă — a tânărului Ion Creangă la 
„rebeliunea“ din aprilie 1866. În monografia con- 
sacrată marelui scriitor, G. Călinescu face ur- 
mătorul comentariu: „O proastă opinie despre 
munteni este vădită în corespondenţa lui Creangă. 
Diaconul, ca om de la munte, are silă de tot ce 
nu e moldovenesc și iubire de regiune, deci fără 
îndoială că în schimbarea de regim a văzut o 
nouă pricină de înstrăinare a ţării. De altfel, ie- 
şenii de atunci aveau încă proaspătă rana mu- 
tării capitalei“.? Creangă exprima, în fond, o 
atitudine destul de răspândită printre moldoveni. 

Aprilie 1866 a fost un moment de cumpănă 
(repede depășit, totuși). Un diplomat german 
aprecia atunci (greu de spus cu câtă dreptate) 
că, „dacă opinia publică s-ar putea exprima liber 
în Moldova, rezultatul ar fi prea puţin favorabil 
unirii“. Istoricul american TW. Riker, autorul 
celei mai temeinice cărți privitoare la Unirea 


2. G. Călinescu, Ion Creangă: Viaţa şi opera, Editu- 
ra pentru Literatură, București, 1964, pp. 95-96. 

Principatelor, consideră la rându-i că „nu se 
poate spune dacă separatiștii n-ar fi ieșit cu o 
majoritate zdrobitoare în alegeri în caz că nu 
s-ar fi ivit acest incident, însă un asemenea re- 
zultat nu ar fi fost exclus. Cum stăteau lucrurile 
acum însă [după reprimarea mișcării separa- 
tiste — n.n.], opinia publică se întoarse iar în 
favoarea unirii“. 

În anii următori, Carol 1 a ştiut să menajeze, 
mai atent decât Cuza, amorul propriu al moido- 
venilor (inclusiv prin vizite repetate la Iași). 
Asta, în lipsa unei descentralizări administra- 
tive, pe care mulți dintre moldoveni și-ar fi do- 
rit-o. lașiului i s-a găsit până la urmă un rost 
simbolic: acela de „capitală culturală“ a Româ- 
niei. O titulatură potrivită pe la 1860 sau 1870, 
dar care deja, spre 1900, nu prea mai corespun- 
dea realității. Până și societatea Junimea, atât 
de moldovenească inițial, avea să se transfere 
Ja București. lar renumita universitate ieșeană 
avea să devină, pentru mai mulți dintre profe- 
sorii ei, un soi de trambulină, tot spre București. 

Desigur, în toate interpretările trebuie păs- 
trat un echilibru. După ce aproape dispăruseră 
din memoria istorică a românilor, nu-i vom pune 
acum pe antiunioniști deasupra unioniștilor! 


3. T.W. Riker, Cun s-a înfăptuit România: Studiul 
unei probleme internaţionale, 1856-1866, Bucureşti, 
1944, pp. 618-619 și 622. 

Românii, în ansamblu, munteni și moldoveni, au 
avut de câștigat în urma Unirii Principatelor. 
Avem totuși o Românie, ce s-ar fi întâmplat fără 
ea! Dar Moldova a și pierdut, e evident. Dacă nu 
s-ar fi făcut unirea, cu siguranţă însă că ar fi 

pierdut și mai mult. Riscul cel mare (foarte apro- 
piat, cât se poate de plauzibil) era să fie înghițită 
de Rusia și, în loc de a se uni cu Țara Româ- 
nească, să fuzioneze cu Basarabia, sub oblăduire 

rusească. 


Transilvania la răscruce 


NICI UNIREA TRANSILVANIEI cu România nu a fost 
un proces simplu și de la sine înțeles. Mai întâi 
trebuia să existe o Românie. Românii transilvă- 
neni, prin Școala Ardeleană, au fost cei dintâi 
care au afirmat (încă din secolul al XVIII-lea) 
ideologia națională românească. Problema lor nu 
era însă să se unească cu Țara Românească și 
Moldova, ci să beneficieze de drepturi egale cu 
naţiunile „dominante“ din monarhia habsbur- 
gică. După crearea României prin Unirea Prin- 
cipatelor (la 1859) și mai ales după aducerea în 
fruntea țării a principelui străin (1866), câștiga- 
rea independenței (1877) și proclamarea Rega- 
tului (1881), s-au creat, evident, condiţiile pentru 
ca românii să poată visa cel puţin la o Românie 
care să-i cuprindă pe toți. Era un proiect ideal, 

cu șanse incerte de reușită; astăzi știm cum s-au 
petrecut lucrurile, dar generaţiile de atunci 
n-aveau de unde să ştie. În planul strict al rea- 
lităților politice, românii transilvăneni înțe- 
legeau să continue lupta pentru emancipare 
națională și drepturi egale în cadrul imperiului 
austriac, apoi (din 1867) al Austro-Ungariei. 
După 1867, revendicarea lor principală a fost, 
timp de câteva decenii, restaurarea autonomiei 
Transilvaniei (anexată pur și simplu la Ungaria, 
odată cu compromisul dualist). Transilvania pro- 
priu-zisă (fostul principat al Transilvaniei) nu-i 
cuprindea însă și pe românii din Banat, Crișana 
și Maramureș. După 1900 (mai precis, la confe- 
rința Partidului Naţional Român din 1905), se 
renunță la solicitarea autonomiei Transilvaniei, 
cerându-se însă, pentru toți românii din Tran- 
silvania și Ungaria, recunoașterea individuali- 
tății lor politice. Un pas important ar fi trebuit 
să fie introducerea votului universal, care, odată 
adoptat și în Ungaria (în partea austriacă a mo- 
narhiei a fost legiferat în 1907), le-ar fi asigurat 
românilor o reprezentare parlamentară echita- 
bilă. În 1913-1914, deci chiar în ajunul Primului 
Război Mondial, s-au purtat tratative între repre- 
zentanții Partidului Naţional Român și prim-mi- 
nistrul Ungariei, Tisza Istvân. Românii cereau 
egalitate pe toate planurile, inclusiv vot univer- 
sal și folosirea limbii române în administrație și 

justiție. În mod „firesc“, tratativele au eșuat, dar 
ele dovedeau că, până la sfârșit sau aproape de 
sfârşit, românii încă mai căutau o rezolvare în 
interiorul monarhiei habsburgice. Se puneau 
speranțe și în moștenitorul tronului, arhiducele 
Franz-Ferdinand, socotit a fi un adversar al un- 
gurilor și un susținător al diverselor naționali- 
tăți (fiind căsătorit, de altfel, cu o contesă cehă). 
În cercul apropiaților lui se întâlneau și câțiva 
români, printre care Aurel C. Popovici și Alexan- 
dru Vaida-Voevod. În 1996, Aurel C. Popovici a 
lansat un plan de federalizare — pe baze etnice — 
a Austro-Ungariei (sub titlul Statele Unite ale 
Austriei Mari). Potrivit proiectului său, imperiul 
ar fi devenit o federație alcătuită din 15 state, 
unul dintre acestea reunindu-i pe românii din 
Transilvania (în sensul larg al termenului) și 
Bucovina (de precizat că ţinutul secuiesc ar fi 
format un stat distinct). 

Primul Război Mondial avea să schimbe da- 
tele problemei, dar, pentru început, nu în totali- 
tate și nu imediat. La scurt timp după izbucnirea 
războiului, câțiva lideri ai românilor transilvă- 
neni (în frunte cu Vasile Lucaciu și Octavian 
Goga) au trecut în România, ceea ce înseamnă 
că au rupt definitiv punţile cu monarhia aus- 
tro-ungară. Marea majoritate a liderilor arde- 
leni au rămas însă în Austro-Ungaria și și-au 
declarat fidelitatea față de monarhie, chiar și 

după intrarea României în război. Sigur, se va 
spune că nu aveau încotro. Mai convinși, mai pu- 
țin convinși sau deloc convinși, totuși au făcut-o. 
Ruptura va fi exprimată abia la sfârșitul războ- 
iului, în toamna anului 1918, când începuse deja 
dezmembrarea Austro-Ungariei. 

Nu văd o contradicție absolută între proiectul 
României Mari și acela al unei monarhii habs- 
burgice, radical restructurată, în spiritul egali- 
tății tuturor naționalităților componente. Erau 
mai curând demersuri complementare, alegerea 
urmând să se facă în funcție de mersul istoriei. 
Or Istoria la un moment dat a tranșat: nu refor- 
marea, ci dispariția imperiului. 

Nici în Regatul român nu întâlnim o orien- 
tare unanimă odată cu declanșarea războiului. 
Momentul părea prielnic și tentația era mare de 
a smulge Transilvania și Bucovina de sub stăpâ- 
nirea ungurească, respectiv austriacă. Aceasta 
însemna intrarea în război de partea Antantei 
(Franța, Marea Britanie, Rusia) și împotriva 
Puterilor Centrale (Germania, Austro-Ungaria). 
Opţiunea minoritară, împărtășită totuși de o 
parte deloc neglijabilă a elitei politice și inte- 
lectuale, era aceea a așa-zișilor „germanofili“!. Și 
aceștia vizau eliberarea unui ținut românesc 


1. Lucian Boia, „Germanofilii“: Elita intelectuală ro- 
mânească în anii Primului Război Mondial, Humani- 
tas, București, 2009. 

aflat sub dominație străină: Basarabia, jumăta- 
tea orientală a Moldovei, anexată de Rusia în 
1812. Ei atrăgeau atenția asupra brutalului pro- 
ces de rusificare care se desfășura în Basarabia, 
concluzia fiind aceea că Transilvania și Bucovina 
puteau să mai aștepte fără mari riscuri, în timp 
ce Basarabia risca în scurt timp să fie ireversibil 
rusificată. Oricum, pe termen lung, din punctul 
lor de vedere, interesul României ar fi fost să se 
ferească de Rusia și, implicit, să meargă alături 
de Germania. Exista în România și un al treilea 
curent, neutralist. Până la urmă, neutralitatea 
ar fi fost mai avantajoasă pentru Puterile Cen- 
trale decât pentru Antantă, asigurându-le aces- 
tora importul de materii prime (grâne, petrol...) 
din România. Transilvania a cântărit mai greu 
decât Basarabia, iar pentru dobândirea ei guver- 
nul liberal condus de Ionel Brătianu a decis în 
august 1916 intrarea în război alături de pute- 
rile Antantei. 

Dacă n-ar fi intervenit evoluţii neașteptate, 
România Mare, în deplinătatea ei, nu avea cum 
să se înfăptuiască, potrivit datelor inițiale ale 
conflictului. I-ar fi revenit României (în caz de 
victorie) fie Transilvania și Bucovina, fie Basa- 
rabia: cum s-ar zice, o Românie „aproape mare“, 
fără una sau alta dintre aceste provincii. Istoria 
a oferit însă României mai mult decât ar fi pu- 
tut spera cei mai optimiști dintre români. A fost 

urmarea încheierii războiului în două faze con- 
tradictorii. Mai întâi, Puterile Centrale au câș- 
tigat războiul pe frontul de est, în condiţiile în 
care Rusia a fost cuprinsă de revoluție și a pier- 
dut o parte din teritoriile stăpânite; așa s-a unit 
Basarabia cu România. Germania, victorioasă 
în Est, a pierdut însă partida pe frontul de vest, 
iar aliata ei, Austro-Ungaria, s-a dezmembrat 
pur și simplu în „părțile componente“. Așa s-au 
unit cu România Transilvania și Bucovina. Un 
succes uluitor, cu atât mai mult cu cât România 
nu câștigase, ci pierduse războiul! (Se pune în- 
trebarea dacă n-ar fi reușit să obțină tot atât 
păstrându-și până la capăt neutralitatea și evi- 
tând astfel colosalele pierderi umane și materi- 
ale pe care le-a suferit.) 


Stat naţional unitar? 


A FOST ROMÂNIA MARE un stat național unitar? 
Cu un dram de ironie, am spune că nici nu putea 
să fie altfel, la capătul unei istorii de două mile- 
nii profund unitare! Aproape 72% români etnici 
(potrivit recensământului din 1930) înseamnă 
mult sau puţin? E suficient pentru a decreta 
caracterul fundamental românesc al României 
întregite? Dacă privim lucrurile global, majori- 
tatea românească este incontestabilă. Dacă însă 
investigăm provincie după provincie, dincolo de 
nucleul etnic al Vechiului Regat, vedem o compo- 
nentă minoritară care, ca număr, nu e chiar atât 
de departe de componenta românească majori- 
tară.! În Transilvania propriu-zisă (tot potrivit 


1. Datele statistice care urmează sunt extrase din 
Enciclopedia României, vol. I, București, 1938, capito- 
lul „Populaţia României“, pp. 133-160. 

recensământului din 1930), românii sunt 57,6%; 

în Banat sunt 54,3%, iar în Crișana-Maramureș 

60,7%. Majoritatea românească este de necon- 
testat, dar nici minoritarii — cu peste 40% — nu 
sunt chiar așa de minoritari, cu atât mai mult 

cu cât în mediul urban dețin chiar majoritatea 
(în orașele Transilvaniei, românii reprezintă 
35,9%; în Banat 35%, iar în Crișana-Maramureș 

33,1%). În Basarabia, românii sunt 56,2%; în 
mediul urban 31%. În două provincii, românii 

nu dispun de majoritatea absolută, ci doar rela- 
tivă: în Bucovina, cu 44,5% (33% în mediul ur- 
ban), iar în Dobrogea, 44,2% (e drept, socotind 
şi Cadrilaterul, unde românii erau mult mai 
puțini decât în vechea Dobrogea românească). 
Trebuie ţinut seama și de faptul că există mino- 
rități și minorități: chiar dacă folosim același cu- 
vânt pentru a le desemna, o minoritate de câteva 

sute de mii de persoane sau chiar mai numeroasă, 
locuind compact într-o anumită zonă și prezen- 
tând un specificistoric și cultural bine definit, nu 
înseamnă același lucru cu o minoritate de câteva 
mii de persoane, dispersate în mijlocul etniei ma- 
joritare. Sașii, de pildă, cu procentul lor de 7,9% 
în Transilvania (12,7% în mediul urban), trăiau 

în orașele și satele lor, pe care ei le-au fondat cu 

multe secole în urmă și care încă mai prezintă, în 

perioada interbelică, un „arhipelag“ distinct de 

limbă, cultură și civilizație. 

Nu doar „ceilalți“ asigură un profil specific 
provinciilor reunite în 1918, ci și, în bună mă- 
sură, populația românească. Ardelenii și bănă- 
țenii au evoluat, vreme de secole, alături de 
maghiari și de germani, în cadrul Europei Cen- 
trale. Poartă astfel o amprentă culturală, care 
nu-i face să fie mai puțin români, dar îi îmbogă- 
țește şi cu o componentă central-europeană. 
Aproape jumătate dintre ei erau greco-catolici, 
în Transilvania propriu-zisă numărul acestora 
depășindu-l chiar pe cel al românilor ortodocși 
(31,1%, față de 27,7% din populația totală). În 
timp ce elita intelectuală și politică din Regat 
era mai aproape de cultura franceză, românii 
ardeleni și bănăţeni (ca și cei bucovineni) primi- 
seră în mai mare măsură o influență germană 
(austriacă), inevitabil și una maghiară. De altfel, 
ardelenii n-au apreciat nicicând prea tare me- 
diul bucureștean, considerat de ei a fi prea bal- 
canic și cu apucături „bizantine“. Și-ar fi dorit 
cu siguranță un grad de descentralizare politică 
și administrativă, care să nu-i pună, așa cum s-a 
întâmplat, la remorca clasei politice din Regat. 

Gradul de alfabetizare exprimă poate mai bine 
decât oricare alt indicator deosebirile dintre pro- 
vincii și nivelul lor de dezvoltare. La 1930, știuto- 
rii de carte reprezentau în România 57% din 
populație (printre ultimele locuri în Europa). 
Aceasta e însă rezultanta unor procente foarte 

contrastante. Muntenia, cu 57,6%, și Moldova, cu 

57%, erau exact pe linia de mijloc. Transilvania 
se afla la 68,3%, iar Banatul, cu 72%, era cea mai 

alfabetizată regiune a României (performanță de 

corelat cu faptul că era și regiunea cu cel mai 

mare procent de populaţie germană: 23,8%). Cele 

mai alfabetizate județe se afiau însă în Transil- 
vania: județul Brașov, cu 86,9%, urmat de judeţul 

Sibiu, cu 852%. Sunt, evident, judeţele cu cea mai 
mare concentrare de populație germană. La ex- 
trema cealaltă, uluitor de jos, se afia Basarabia, 
cu 38,1% ştiutori de carte. Trebuie să mărturisim 

că situația nu prea seamănă cu ceea ce ar trebui 
să fie un stat național unitar. 

Basarabia reprezintă, într-adevăr, un caz spe- 
cial, cu elita ei aproape rusificată și cu nivelul 
foarte ridicat de sărăcie și analfabetism. Unirea 
cu România în 1918 a fost un proces destul de 
confuz, în condiţiile amenințărilor bolșevice, pre- 
cum și prin prezența armatei române și prin 
implicarea directă a factorilor politici din Româ- 
nia (în frunte cu „germanofilul“ Constantin Stere, 
el însuși basarabean de origine, care a știut să 
manevreze cu dibăcie printre diversele grupări 
politice, și cu prim-ministrul Alexandru Marghi- 
loman, prezent la Chișinău în momentul adop- 
tării deciziei de unire). Basarabenii și-ar fi dorit 
o anumită formă de autonomie, pe care însă 
n-au reușit s-o obțină, Sfatul Ţării autodizol- 

vându-se spre sfârşitul anului 1918. Nu doar 
minoritarii, dar nici românii basarabeni n-au 
avut motive să aprecieze prea mult administra- 
ţia românească, destul de autoritară și abuzivă. 
Istoricii români au preferat să pună în evidență 
virtuțile unirii, și mai puțin sau deloc imperfec- 
țiunile și nereușitele. Acestea din urmă sunt 
minuțios reconstituite de istoricul italian Al- 
berto Basciani într-o carte intitulată semnificativ 
Dificila unire. Keith Hitchins, care a prefaţat-o, 
se arată convins de argumentele autorului, pe 
care le rezumă în frazele următoare: „După 
1918 și în perioada dintre cele două războaie 
mondiale, autoritățile centrale de la București 
s-au folosit de orice mijloc posibil ca să încorpo- 
reze provincia în noul stat naţional. În domeniul 
politicii, au monopolizat puterea și au ignorat 
cu tărie realităţile locale, au creat o birocraţie 
care a excelat în abuzuri și ostilitate; în chesti- 
unile de ordin economic și-au favorizat propriile 
interese și au ignorat sărăcia, care era foarte 
răspândită, dar și starea de subdezvoltare de 
dincolo de Prut. În plan cultural, au promovat 
limba română și înființarea de noi școli ca in- 
strumente de integrare, doar că procedând în 
acest fel și-au îndepărtat simpatiile minorităţi- 
lor etnice, dar și pe cele ale românilor care au 
avut de suferit din cauza situației arbitrare im- 
puse de noul regim. Atât în anii douăzeci, cât și 

în anii treizeci, clasa conducătoare românească 
a dovedit încă o dată că nu este capabilă să ges- 
tioneze în mod corespunzător problemele impor- 
tante cu care se confrunta provincia“.2 

Încă o dată: stat naţional unitar — sau nu? Pe 
teren, realitatea României Mari este aceea a unei 
extraordinare diversități, și nu numai între gru- 
purile minoritare, ci şi, până la un punct, între 
etnicii români, care parcurseseră istorii diferite, 
asimilând, în consecinţă, influențe diverse (din- 
colo de incontestabila lor solidaritate româneas- 
că). Filozofia statului român a fost însă, de la 
început, aceea a statului național unitar, ceea ce 
însemna o integrare deplină (fără „autonomii“ de 
nici un fel) și o treptată omogenizare culturală. 

În condiții „normale“, românizarea ar fi pro- 
gresat încetul cu încetul. Au intervenit însă o 
serie de dereglări istorice care au favorizat acest 
proces. La sfârşitul perioadei interbelice, Româ- 
nia e nevoită să cedeze Uniunii Sovietice Basa- 
rabia şi nordul Bucovinei, ținuturi cu un mare 
procent de populaţie minoritară. De asemenea, 
Cadrilaterul este retrocedat Bulgariei, făcân- 
du-se și un schimb de populaţii: toți românii sunt 
evacuaţi din Cadrilater, iar toţi bulgarii, din Do- 
brogea românească. Între timp, plecaseră și 

2. Alberto Basciani, Dificila unire: Basarabia şi Ro- 


mânia Mare, 1918-1940, Editura Cartier, Chișinău, 
2018; „Prefaţa“ semnată de Keith Hitchins, pp. 7-9. 

germanii din Dobrogea și destul de mulţi dintre 
turci. În anii războiului au fost trimiși la moarte 
cam jumătate dintre evreii români. În jumăta- 
tea de secol de comunism, au părăsit țara și 
restul evreilor, precum și cea mai mare parte a 
populației germane; au plecat și un număr con- 
siderabil de unguri. Industrializarea forțată și 
urbanizarea masivă au revărsat în oraşe o bună 
parte a populației rurale, români etnici în co- 
vârșitoare proporție, ceea ce, în Transilvania și 
Banat, a pus capăt majorităților urbane „nero- 
mânești“. În România interbelică, se numărau 
vreo zece judeţe în care minoritarii erau majo- 
ritari. În prezent nu mai sunt decât două, Co- 
vasna și Harghita, ambele în Ținutul Secuiesc. 
La scara întregii țări, procentul românilor etnici 
a sporit de la 72% în perioada interbelică la 
aproape 90% astăzi, iar în Transilvania (în sen- 
sul extins al termenului), de la 58% la aproape 
80% (cifre rotunjite). Românii au denunțat, și 
pe drept cuvânt, politica de maghiarizare prac- 
ticată de Ungaria până la 1918. În procente de 
populaţie însă, românizarea de după 1918 a mers 
sensibil mai departe decât maghiarizarea ante- 
rioară. Sigur, explicația stă în mare măsură în 
schimbările brutale petrecute sub regimul comu- 
nist. Indiferent însă de motive, aici s-a ajuns. Față 
de ponderea lor istorică, apreciată de istoricii 
români la 60-65% din populaţia transilvăneană, 

românii scăzuseră în perioada dualismului aus- 
tro-ungar la 53-54%. O pierdere, așadar, de vreo 
10 procente (poate ceva mai puțin, poate ceva mai 
mult). Pornind de la acest minim istoric, românii 
transilvăneni se apropie acum de 80%, un câștig 
de nu mai puțin de 25 de procente.* 

Eticheta de „stat național unitar“ aproape că 
a ajuns să corespundă înfățișării actuale a Ro- 
mâniei. Oricum, i se potrivește mai bine decât 
României din anii interbelici. 


3. Întregul proces de românizare, la Lucian Boia, Cum 
s-a românizat România, Humanitas, Bucureşti, 2015. 


Basarabia 


CU BASARABIA S-A PETRECUT un fenomen diver- 
genti. Spre deosebire de celelalte regiuni locuite 
de români, multă vreme separate, dar care s-au 
apropiat treptat unele de altele, sfârșind prin a 
fuziona, Basarabia, inițial simplă parte a Mol- 
dovei, s-a angajat la un mornent dat (nu de bu- 
năvoie!) pe o traiectorie diferită. Momentul de 
răscruce este 1812, anul când întregul ţinui 
dintre Prut și Nistru este anexat de Rusia. Nu 
trebuie însă uitat că mai bine de un sfert din 
teritoriu, toată partea sudică a acestuia, intrase 
cu secole în urmă sub stăpânire otomană, odată 
ce turcii cuceriseră Chilia și Cetatea Albă în 
1484, apoi Tighina, la 1538. În această zonă, ro- 
mânii au devenit și au rămas minoritari. Desi- 
gur, și mai gravă a fost pierderea, în favoarea 

Rusiei, a întregii provincii, la 1812. Se va spune 

că sunt doar două secole, în raport cu secolele 

anterioare, când Basarabia e pur și simplu parte 

a teritoriului românesc și a istoriei românești. 
Să nu uităm însă că și principatul Moldovei, 
căruia îi aparținea, și-a avut, până la 1859, pro- 
pria identitate, diferită de cea a Ţării Românești 
sau a Transilvaniei. Până la urmă, Basarabia a 
aparținut cu adevărat României doar în peri- 
oada interbelică, atunci când, din păcate, după 
cum am văzut, lucrurile nu s-au petrecut chiar 
idilic. Ritmul istoriei nu este același de la o epocă 
la alta: cele două secole au adus transformări 
mai mari în istoria Basarabiei, ca și a României 
în ansamblu, decât toate secolele anterioare. 
Basarabia nu a participat (decât cu totul mar- 
ginal) la procesul de formare a națiunii române 
şi nici la procesul de modernizare, în sens occi- 
dental, a României. S-a forțat apoi, fără mare 
succes, depășirea acestui decalaj, în perioada 
interbelică. Comparaţia cu Transilvania este 
edificatoare. De-a lungul Carpaţilor, granița a 
fost tot timpul permeabilă, permițând schimbu- 
rile de tot felul — și în primul rând, cu mult 
înainte de unirea efectivă, dezvoltarea unitară 
a culturii românești. În schimb, pe Prut, granița 
a fost etanșă, limitând drastic circulația oame- 
nilor și a ideilor. Câte un intelectual basarabean 
mai trece din când în când în România: Bogdan 

Petriceicu Hasdeu, Zamfir Arbure, Constantin 
Stere... În ansamblu însă, Basarabia suferă de 
o teribilă izolare, accentuată și de starea de sub- 
dezvoltare a acestui ţinut aproape uitat la mar- 
ginea imperiului rus. 

Trec repede peste evoluţiile ulterioare, bi- 
ne-cunoscute. După cele două decenii românești, 
în 1940, Basarabia e din nou cotropită de ruși și 
integrată în Uniunea Sovietică, sub forma unei 
„republici sovietice socialiste moldovenești“ (co- 
respunzând doar parțial Basarabiei istorice, de- 
tașându-se de aceasta sudul și nordul regiunii, 
cu majoritate ucraineană, și adăugându-se în 
schimb fâșia Transnistriei (de dincolo de vechiul 
hotar al Nistrului). Deceniile petrecute în „pri- 
zonierat“ sovietic au înstrăinat şi mai mult Ba- 
sarabia de România. S-a înmulțit populaţia 
rusofonă și s-a accentuat și mai tare pecetea 
culturală rusească. Aceasta e și azi Republica 
Moldova, care a devenit independentă în 1991, 
în urma prăbușirii Uniunii Sovietice. 

Mulţi dintre români (probabil chiar majori- 
tatea) consideră ca fiind de la sine înțeles pro- 
iectul de revenire între hotarele României a ceea 
ce încă se mai numește aici Basarabia. Argu- 
mentele avansate sunt de ordin atât istoric, cât 
şi etnic. Dar mai trebuie argumente? „Basara- 
bia e România“, pur și simplu, așa sună sloga- 
nul unionist. Se cade să intervenim aici cu o 

lămurire conceptuală. Mai întâi, în ceea ce pri- 
vește istoria. Naţiunile nu sunt creații atempo- 
rale. Istoria le-a făcut, istoria le poate desface. 
Faptul că Basarabia a aparținut Moldovei lui 
Ștefan cel Mare nu înseamnă că, obligatoriu, 
trebuie să fie astăzi parte a României. Nu tre- 
cutul decide până la urmă, ci prezentul, oamenii 
care trăiesc astăzi pe un anume teritoriu. Cum 
explica Ernest Renan, „națiunea e un plebiscit 
de fiecare zi“. E un contract care poate fi reîn- 
noit, modificat sau reziliat. 

În ceea ce priveşte limba, acesta e un argu- 
ment important, dar nu neapărat decisiv. Sârbii 
și croații vorbesc aceeași limbă. Au crezut și 
unii, și alții, în primul moment, că asta ajunge. 
Ei, bine, nu a fost suficient; s-au despărţit în cele 
din urmă, la capătul unui veritabil măcel. Există 
şi fenomenul invers: sunt națiuni care cuprind 
mai multe zone lingvistice. Nimănui nu i-ar 
trece prin cap să propună împărțirea Elveţiei, 
potrivit diverselor limbi ale ţării, între Germa- 
nia, Franța și Italia! 

E interesantă, sub acest aspect, și evoluția 
istorică a Austriei. Prin limbă și istorie, austri- 
ecii sunt la fel de germani ca toți germanii. De 
fapt, privind și în interiorul Germaniei, bavare- 
zii sunt mai apropiaţi de austrieci decât de ger- 
manii din nord. Totuși, istoria i-a împins treptat 
pe austrieci în afara Germaniei. Acum, incontes- 

tabil, există o națiune austriacă distinctă de cea 
germană. Și să nu uităm că Austria e mai ase- 
mănătoare cu Germania decât Republica Mol- 
dova cu România. 

Dacă nici limba și nici istoria nu sunt deci- 
sive, atunci ce contează în primul și în primul 
rând? Națiunea, cum spunea Benedict Ander- 
son, e o „comunitate imaginată“. Nu e realitate 
brută, ci construcţie ideală. Cu alte cuvinte, nu 
e „dată“, ci „voită“. Republica Moldova se va uni 
cu România dacă și atunci când o majoritate de 
„moldoveni“ o vor dori. Dacă o vor dori. Deocam- 
dată, „unioniștii“ sunt o minoritate, chiar prin- 
tre vorbitorii de limbă română. Și până la urmă, 
unde ar fi supărarea dacă am avea două state 
românești? 

Dincoace de Prut, în principiu, cam toată lu- 
mea dorește revenirea Basarabiei la „patria- 
mamă“, sau poate nu toată lumea, însă puțini 
sunt cei care se pronunţă deschis împotrivă: nu 
e politic corect! Avem de-a face cu o atitudine 
mai curând sentimentală, decât rezultată din- 
tr-o analiză lucidă. S-a calculat costul economic 
al unei asemenea fuziuni? România e pregătită 
să primească o nouă infuzie de minorităţi (ruși, 
ucraineni, găgăuzi...)? Va intra și Transnistria 
între hotarele României? În acest caz suntem 
pregătiți să ne confruntăm direct cu Rusia? 
Şi cum rămâne cu autonomiile? În Republica 

Moldova, „Găgăuzia“ e deja autonomă. Pacifica- 
rea Transnistriei nu se va putea face decât pe 
același criteriu, al autonomiei provinciei rebele. 
Va renunța Moldova la autonomii, sau România 
la „statul naţional unitar“? Cum rămâne cu Ți- 
nutul Secuiesc? 

Până la urmă, toate dificultăţile pot fi depă- 
şite. Cu condiția de a se degaja, în ambele state, 
atât în România, cât și în Republica Moldova (și 
în special în Republica Moldova), o majoritate 
consistentă, hotărâtă să ducă lucrurile până la 
capăt. Este evident că nu ne aflăm încă într-o 
asemenea situaţie. 


Ce a urmat 


ÎN TERMENI DE „CONSTRUCȚIE NAȚIONALĂ“, statul 
român poate fi considerat un succes. Succes încă 
şi mai evident, dacă privim de jur împrejur. Din- 
tre țările „moștenitoare“ ale defunctelor imperii, 
România a rezistat cel mai bine la proba timpu- 
lui. Este singura care s-a menținut între ace- 
leași hotare (făcând excepție doar Basarabia și 
Bucovina de Nord). Întrebarea este dacă româ- 
nii au și știut ce să facă cu acest impresionant 
succes istoric. Răspunsul este că, din păcate, nu 
s-au descurcat prea strălucit.! 


1. O analiză critică pertinentă a evoluţiilor româ- 
nești de la Marea Unire și până astăzi, la Oliver Jens 
Schmitt, România în 100 de ani: Bilanţul unui veac de 
istorie (urmat de un dialog cu Marian Voicu), Humani- 
tas, București, 2018. 

Un mit e pe cale să se destrame: acela al ex- 
celenței perioadei interbelice. Ne-a orbit strălu- 
cirea intelectuală a epocii, efervescenţa creatoare 
manifestată în cele mai variate domenii. Ca și 
faptul că, în ciuda numeroaselor derapaje, „in- 
terbelicul“ apărea ca o societate „normală“, cel 
puțin în raport cu artificialitatea utopică a co- 
munismului. În fapt însă, mecanismele sociale 
şi politice au cunoscut, de la un război la altul, 
o treptată degradare. În ciuda unui oarecare 
progres economic (mai ales în anii'30), România 
n-a reușit să reducă decalajul care o separa de 
țările avansate ale continentului. Continua să 
fie țara mai multor recorduri negative (ultimul 
loc la știința de carte, primul loc la mortalitatea 
infantilă...). Democraţia a mers cam șchiop, atâta 
cât a mers. Alegerile, în principiu libere (pe baza 
votului universal masculin), s-au făcut aproape 
de fiecare dată sub presiune guvernamentală. 
Cenzura (practic inexistentă în Vechiul Regat) 
ajunge să fie o practică obișnuită (formal demo- 
cratică, România Mare s-a arătat în unele pri- 
vinţe mai puțin democratică decât România de 
dinainte de război). Violenţa în spaţiul public a 
crescut constant. Legionarii (Garda de Fier) și 
regele Carol II s-au luat parcă la întrecere pen- 
tru a pune capăt regimului democratic. Asasina- 
tul politic a devenit monedă curentă. Înmulțirea 

minorităților a stimulat mai mult naționalismul 
românesc decât apropierea de „celălalt“; antise- 
mitismul, cu deosebire, a câștigat teren, pregă- 
tind astfel cumplitele crime din anii celui de al 
Doilea Război Mondial. Iar sfârșitul s-a petrecut 
prin trei regimuri dictatoriale succesive: dicta- 
tura regală a lui Carol II (1938-1940), scurta, dar 
sângeroasa dictatură legionară (1940-1941) şi 
dictatura mareșalului Ion Antonescu (1941-— 
1944); de asemenea, printr-un război pierdut, pur- 
tat alături de Germania lui Hitler. Suficient, nu? 

Cât despre regimul comunist, acesta a fost 
impus din afară, în urma expansiunii imperiu- 
lui sovietic, dar s-a menţinut netulburat atâta 
vreme şi a căpătat accente specifice prin contri- 
buţia factorilor autohtoni, dintre care, în primul 
rând, imensa fractură socială (care a dat atâtor 
români sentimentul unei revanșe) și insuficiența 
spiritului democratic și a conștiinței civice. În 
plus, după o primă fază „intermmaționalistă“, de 
fapt violent antinaţională, comunismul românesc 
a făcut o întoarcere de 180 de grade, racordân- 
du-se la naționalismul interbelic, pe care, pre- 
luând câte ceva și din arsenalul legionar, l-a 
ridicat la cote şi mai înalte, cu consecințe dura- 
bile, observabile și astăzi în mentalitatea și ati- 
tudinea multor compatrioți (nici o metodă nu e 
mai bună pentru a-i manipula pe oameni decât 
discursul naționalist). 

În ceea ce privește ieșirea din comunism, în 
nici o țară din Europa Centrală procesul n-a fost 
atât de lent și de defectuos ca în România. Și 
astăzi, o parte considerabilă a populaţiei poartă 
nostalgia regimului totalitar, dovadă că acesta 
nu a fost chiar atât de străin „spiritului“ româ- 
nesc precum s-a putut afirma (potrivit strate- 
giei, iarăși destul de comună printre români, de 
a da mereu vina pe „ceilalți“). Așa, nu prea bine, 
cum arată România de azi, trăim totuși peri- 
oada cea mai bună din istoria țării (măcar în 
urma faptului că am devenit membri ai NATO 
și ai Uniunii Europene, ceea ce ne obligă să res- 
pectăm, cât de cât, regulile democrației și ale 
statului de drept). 

Nu este totuși prea util să ne comparăm mereu 
cu România interbelică. Toate țările și lumea 
întreagă s-au schimbat enorm de atunci și până 
astăzi. Întrebarea „actualizată“ e unde ne pla- 
săm acum, în raport cu ceilalți. Din păcate, răs- 
punsul la această întrebare nu e deloc de natură 
să ne entuziasmeze. Desigur, țara arată mai 
bine, chiar mult mai bine, față de momentul 
ieșirii din comunism. „Mai bine“ nu înseamnă 
însă neapărat „bine“. Nu, nu arată bine. Plouă 
asupra României cu recorduri negative. Suntem 
pe cale de a ne instala temeinic pe ultimul loc 
printre țările Uniunii Europene (atunci când nu 
ne concurează bulgarii, dar nici ei nu reușesc să 
adune atâtea „performanţe“). E aproape greu de 
înțeles cum de reuşim: chiar așa, de fiecare dată? 

Statusticile sunt necruțătoare: ne pun în faţa unor 
realități aproape de necrezut. 

Ne menţinem, de pildă, la un procent de 45% 
de populaţie rurală: de departe pe primul loc în 
Uniunea Europeană; i-am lăsat mult în urmă și 
pe vecinii de la sud de Dunăre. Aveam, totuși, 
impresia că regimul comunist izbutise, în marș 
forțat, să industrializeze și să urbanizeze Româ- 
nia. 45%! E mai curând o proporție de secol XIX 
decât de mileniul III. Paradoxul nu se oprește 
aici. În timp ce 25% din forța de muncă a Româ- 
niei e concentrată în agricultură, pe piață aproape 
că nu se găsesc produse agricole românești. 'Ță- 
ranul român, de regulă, e proprietar al unui te- 
ren minuscul, care îi permite, strict, o agricultură 
de subzistență. Românii se hrănesc în principal 
din iraporturi (ceea ce, printre altele, afectează 
putemic balanța comercială a țării). 

„Toaleta din fundul curţii“ e pe cale să devină 
un soi de „brand“ românesc. Nu demult, o an- 
chetă europeană se încheia cu constatarea că 
aproape 40% dintre gospodării dispun de o ase- 
menea „anexă“, cu alte cuvinte nu beneficiază de 
canalizare şi apă curentă (la sate, în primul rând, 
dar și în multe cartiere mărginașe ale orașelor, 
inclusiv în capitală). Pe locul 2, dar la distanţă, 
vin bulgarii, cu ceva sub 30%. Iar pe locul 3 se 
pare că nu mai e nimeni: în Occident nu se vede 
așa ceva, nici în cel mai izolat sat de munte. 

Potrivit datelor statistice, românii sunt eu- 
ropenii care citesc cel mai puțin. Din unele orașe 
şi chiar în judeţe întregi, librăriile au dispărut. 
Piaţa de carte este evaluată în România la vreo 
60 de milioane de euro anual. Cam la același 
nivel cu Bulgaria; doar că populaţia Bulgariei e 
de două ori și jumătate mai mică decât a Româ- 
niei, ceea ce înseamnă, în termeni statistici, că 
un bulgar citește de două ori și jumătate mai 
mult decât un român. În Ungaria, piaţa de carte 
s-ar ridica la circa 120 de milioane de euro, du- 
blu față de România, așa încât, ținând seama de 
faptul că populația e pe jumătate cât a Româ- 
niei, revin, pe cap de locuitor, de patru ori mai 
multe cărți. Pentru Polonia, cifra avansată e de 
1172 de milioane, la o populație dublă față de a 
României, ceea ce înseamnă, pe locuitor, de șase 
ori mai mult. Despre țările occidentale mai bine 
să nu vorbim, riscăm să cădem în depresie. Re- 
cordul absolut îi aparține Germaniei, cu aproape 
patru miliarde și jumătate de euro, ceea ce in- 
dică, pe cap de german, un consum de carte de 
aproape 20 de ori mai mare decât în România. 

România e, de altfel, țara cu cea mai mare 
extindere a analfabetismului funcțional — cu 
alte cuvinte, există un număr neliniștitor de 
mare de persoane care de bine, de rău știu să 
citească, dar nu sunt capabile să înțeleagă ceea 
ce citesc, 

La extrema cealaltă, suntem însă patria doc- 
toratelor. Nu știu dacă a doctoratelor în ansam- 
blu, dar a celor plagiate cu siguranță.! Oferta 
făcută plagiatorilor e irezistibilă, odată ce în Ro- 
mânia, pe lângă universităţile „tradiționale“, 
care nici ele nu sunt imune la plagiat, dispun de 
universități proprii (inclusiv de școli doctorale) 
până și Poliţia, Armata și serviciile secrete: fili- 
eră tocmai potrivită pentru acei politicieni care, 
nu se știe prea bine de ce, sunt foarte dornici să-și 
pună un titlu de doctor pe cartea de vizită. De 
regulă, un politician sau își plagiază singur lu- 
crarea, sau, dacă n-are vreme de așa ceva, pune 
pe altcineva să i-o facă, iar acesta recurge tot la 
plagiat, că doar n-o să stea ani de zile să lucreze 
ca la carte o teză care nici măcar nu-i a lui. A fost 
pe tema asta un început de scandal care deocam- 
dată s-a mușamalizat, dar care, chiar și așa, a 
pus în evidență putreziciunea sistemului. 

Suntem și ţara unde închisorile sunt pe cale 
de a deveni centre de cercetare științifică! Deţi- 
nuții — desigur, nu toţi, doar unii dintre ei, de 
regulă din rândul celor condamnaţi pentru co- 
rupție — scriu, într-un timp record, cărți după 


1. Investigația în jurul tezelor de doctorat plagiate 
se datorează în cea mai mare măsură jurnalistei Emilia 
Şercan, care este și autoarea cărții Fabrica de doctorate 
sau Cum se surpă fundamentele unei naţii, Humanitas, 
București, 2018. 

cărți, lucrări prin care aduc importante contri- 
buţii într-o varietate de domenii, beneficiind, 
drept răsplată, de reduceri semnificative ale 
pedepselor. Cum de reușesc, fără să dispună de 
biblioteci sau de laboratoare, numai ei știu. Sau 
poate mai știu și alții. (Totuși, câtă bătaie de joc!) 
Și apoi, e povestea fără sfârșit a autostrăzilor. 
Va fi, cred, un caz de școală: cum reușește o ţară 
să nu facă autostrăzi, deși ar avea teribil nevoie 
de ele. Rezultatele sunt edificatoare: România 
posedă aproximativ 750 de kilometri de auto- 
stradă, aproape de bulgari care au puțin mai 
mult, însă în cazul Bulgariei la o suprafață de 
111.000 de kilometri pătraţi, în timp ce întinde- 
rea României e de peste două ori mai mare: 
238.000 km2. Ungaria, de două ori și jumătate 
mai mică decât România, are o reţea mai mult 
decât dublă. Din nou, despre țările occidentale 
n-are rost să mai vorbim. Firește, Germania e 
pe primul loc, cu circa 13.000 de kilometri. 
Aici, sunt tentat să încerc o comparaţie. Căile 
ferate, în vremea lor de glorie, au avut în plan 
economic și social un rol similar cu cel al auto- 
străzilor, astăzi. În Vechiul Regat, prima cale 
ferată a fost inaugurată în 1869. În următoarele 


2. Despre „activitatea științifică“ din închisori, vezi 
Melania Cincea, Frăția penal-academică. Cercetarea 
ştiinţifică din penitenciarele României: o investigaţie 
Jurnalistică, Humanitas, București, 2018. 

trei decenii, până la 1900, s-au construit 3.000 
de kilometri de cale ferată (3.500 până în 1914), 
învingându-se dificultăți tehnice cu siguranță 
mai mari (dat fiind nivelul tehnologic al epocii) 
decât cele presupuse în prezent de construcția 
autostrăzilor. Tot în interval de trei decenii (de 
la Revoluţie până astăzi), rezultatul, cum am 
văzut, este de 750 de kilometri (într-o României 
mult mai mare față de cea de la 1900). Orice 
comentariu e de prisos. 

Pe şoselele României accidentele se ţin lanţ, 
cu o impresionantă rată a mortalităţii. larăși un 
record european! Se îmbină aici absența auto- 
străzilor cu proverbiala indisciplină la volan a 
românilor și cu faptul bine știut că nu puţini 
conducători auto și-au căpătat permisul prin 
„relaţii“ sau pe bani, și nicidecum pe baza unui 
examen temeinic. 

Spitalele din România, nu toate, dar multe 
dintre ele, trebuie ocolite cu grijă. Mai mult 
îmbolnăvesc decât vindecă. Infecţiile spitalicești 
sunt la ordinea zilei. Totodată, lipsesc adesea și 
pe perioade destul de lungi, nu numai din spi- 
tale, dar și din farmacii, medicamente esenţiale 
pentru tratarea sau ținerea sub control a unor 
boli grave, precum cancerul. Cu alte cuvinte, se 
moare cu zile! Nu e de mirare că în privința 
speranței de viață înregistrăm iarăși un record 
european (firește, cu minus, nu cu plus). 


„Recorduri“ românești  '79 


Sărăcia extremă o întâlnim tot în România. 
Potrivit statisticilor Uniunii Europene, aici se 
află cel mai amplu segment de populaţie săracă. 
Între cei mai bogați și cei mai săraci, distanța 
rămâne enormă: o veche tradiție românească! 

N-am uitat corupția. Tot pe primul loc în Uni- 
unea Europeană. Cel puţin aceasta e percepţia, 
a noastră şi a celorlalţi. E drept că și campania 
anticorupţie s-a aflat, ani de-a rândul, pe primul 
loc în Europa (iată și un record pozitiv!) și în 
felul acesta corupția, arătată cu degetul, a de- 
venit mai vizibilă decât ar fi fost altminteri, lă- 
sată în voia ei. Mai tuate recordurile negative 
pe care le-am pomenit își au în bună măsură 
originea în corupția larg răspândită. Fără co- 
rupție, sau fără atât de multă corupție, poate că 
am avea măcar câteva sute de kilometri de au- 
tostradă în plus. 

Așa stând lucrurile nu e de mirare că românii 
au ajuns să fugă de România. A devenit Româ- 
nia ceea ce n-a fost niciodată: o ţară de emigra- 
ție. Și ce record îngrozitor... Cu trei milioane și 
jumătate de români plecați din ţară, ne aflăm 
(raportat la totalul populației) pe locul al doilea 
în lume, după Siria. Nu doar o performanță eu- 
ropeană, ci de-a dreptul mondială. Am ajuns să 
ne comparăm cu o țară aproape distrusă, împot- 
molită într-un sângeros și interminabil război 
civil. Pleacă oamenii de-a valma, la fel de bine 

muncitori necalificaţi și persoane cu înaltă cali- 
ficare. Medicii sunt în prima linie, lăsând în 
urmă un gol periculos. Deja, în diverse sectoare 
de activitate, forța de muncă a început să lip- 
sească. Vin alții: în lunile din urmă, mai multe 
mii de vietnamezi (atrași de ceea ce pentru ei 
înseamnă salariile mari din România!). S-a pră- 
bușit și rata natalității, cu atât mai mult cu cât 
din țară pleacă mai ales oamenii tineri, iar copiii 
lor nu e deloc sigur că vor mai fi români. Dacă 
lucrurile nu se vor îndrepta, România riscă să 
dispară încetul cu încetul, și nu în urma unei 
agresiuni din afară (rușii, ungurii...), ci din mo- 
tive strict autohtone. 


„Suprarealism“ politic 


SCRIA TITU MAIORESCU ÎN 1868, subtitlul „În contra 
direcţiei de astăzi în cultura română“: „În aparenţă, 
după statistica formelor din afară, românii posedă 
astăzi aproape întreaga civilizare occidentală. 
Avem politică și știință, avem jurnale și academii, 
avem școli și literatură, avem muzee, conservatorii, 
avem teatru, avem chiar o constituțiune. Dar în 
realitate toate acestea sunt producțiuni moarte, 
pretenții fără fundament, stafii fără trup, iluzii 
fără adevăr, și astfel cultura claselor mai înalte ale 
românilor este nulă și fără valoare...“ 

Este formulată, în aceste rânduri, bine-cunos- 
cuta teorie maioresciană a „formelor fără fond“. 


1. Titu Maiorescu, „În contra direcției de astăzi în 


cultura română“, în Critice, vol. I, Editura Minerva, Bu- 
curești, 1907, p. 152. 

Românii — constata implacabilul critic — adop- 
taseră într-un timp record (nu mai mult de câ- 
teva decenii) întreaga civilizație occidentală, 
dar mai aveau de lucru până să se pătrundă nu 
doar de formele, ci și de spiritul ei. Deși a trecut 
atâta vreme, argumentația lui Maiorescu fra- 
pează astăzi prin actualitatea ei. Parcă ni s-ar 
adresa nouă, direct. Într-adevăr, România de 
azi, ca și România secolului al XIX-lea, a copiat 
conştiincios întregul model occidental. Formal, 
trăim într-o țară pe deplin occidentalizată. Insti- 
tuţiile, legile, regulile de tot felul sunt aceleași 
ca în Occident; spiritul însă, care le animă, este 
adesea foarte diferit. 

Ar fi de conceput ca în lumea occidentală un 
plagiator dovedit să mai rămână în viața poli- 
tică? La noi nu e doar unul, sunt o mulțime în 
această situație. Dar un condamnat penal, fie și 
numai în primă instanță, s-ar putea agăța, ca 
la noi, de cele mai înalte funcții în stat? 

Este aproape suprarealist ceea ce se întâm- 
plă astăzi pe scena politică românească. Un po- 
litician care nu vrea să intre la închisoare (ceea 
ce în fond e de înţeles!) a capturat celmai mare 
partid al țării, apoi Parlamentul și Guvernui 
(mai precis spus cele trei guverne succesive, pe 
care el le-a numit și tot el le-a schimbat). A in- 
ventat totodată ficțiunea politică a unui „stat 
paralel“, reprezentat în special de puterea judi- 

ciară și de serviciile secrete, care ar fi pus stăpâ- 
nire pe ţară. Scopul declarat este acela de a 
distruge, până la ultima piesă, „statul paraiel“, 
în primul rând prin aducerea justiției la remorca 
factorului politic. Tbtul trebuie dărâmat pentru 
a se reconstrui pe baze noi. Deocamdată, se dă- 
râmă. Apoi, vom mai vedea. 

Tinerii, care n-au cunoscut regimul comunist, 
se întreabă uneori cum de au putut românii să-l 
suporte atâta vreme pe Ceaușescu. Asta e pro- 
blema? Era totuși un regim totalitar. Și germa- 
nii l-au suportat pe Hitler până la capăt, la fel 
și rușii pe Stalin. Întrebarea este cum îl suportă 
românii pe micul dictator actual, în condiţiile 
unui regim democratic și înarmat cu toate insti- 
tuţiile unui stat de drept. Răspunsul stă în bună 
măsură în mentalitatea și comportamentul ro- 
mânilor. Istoria pe care au parcurs-o, destul de 
apăsătoare și de nesigură și marcată în mai 
mare măsură de manifestări și de decizii arbi- 
trare decât de instituţii puternice și de domnia 
legii, i-a învățat, se vede, pe oameni că, decât să 
reziste, e mai prudent să se supună și să se des- 
curce, fiecare cum poate. Cert este că spiritul 
civic s-a afirmat în România pornind de la o cotă 
foarte modestă. În ultimii ani, ce e drept, a că- 
pătat avânt, dovadă impresionantele manifesta- 
ţii în apărarea statului de drept, care i-au 
surprins și pe occidentali. Tbtuși, încă o mare 

masă de români, cufundaţi în sărăcie și incul- 
tură, dependenți de stat și de autorităţile locale, 
continuă să joace așa cum li se cântă. România, 
chiar inclusă în Uniunea Europeană, seamănă 
în fapt mai bine, dacă luăm în seamă straturile 
profunde ale societăţii, cu Rusia sau chiar cu 
Turcia (să zicem, cu un oarecare avantaj în cazul 
României, țară de dimensiuni mai modeste și 
mai ușor de împins spre Occident). Așa stau lu- 
crurile: România occidentalizată iese în stradă, 
dar cealaltă Românie, de fapt nu ea, ci cei care 
o ţin captivă și o manipulează, câștigă aproape 
de fiecare dată la urne. Priviţi Rusia, țară cu o 
excepțională elită intelectuală, care n-a cunos- 
cut însă decât guvernări autoritare (cu excepția 
efemerului experiment Kerenski din 1917). 

Ironic — sau, mai bine zis, penibil — e faptul 
că atacul împotriva statului de drept se desfă- 
şoară în anul Centenarului României Mari. Săr- 
bătorim unirea tuturor românilor în momentul 
când românii sunt mai dezbinaţi ca oricând și 
statul însuși e pus în primejdie. Așadar, o țară 
profund dezbinată își serbează Marea Unire. O 
trecem și pe asta la recordurile românești? 

România seamănă tot mai tare cu o mașină- 
rie dereglată. Își va reveni oare? 


De-ale Centenarului 


ADEVĂRATA SĂRBĂTORIRE a Centenarului Româ- 
niei Mari s-ar fi cuvenit să scoată în evidenţă, 
pe lângă faptele memorabile ale trecutului, și 
poate în și mai mare măsură, acele înfăptuiri 
ale prezentului de natură să convingă pe oriși- 
cine că știm ce avem de făcut cu țara care ne-a 
fost lăsată moștenire. Ultimii ani au adus însă, 
din păcate, prea multe eșecuri și prea multă 
dezbinare. Se tot vorbește — în stilul bine-cunos- 
cut al „formelor fără fond“ — de un „proiect de 
țară“ pe care România ar trebui să și-l asume, 
pentru a nu orbecăi fără noimă în drumul spre 
viitor. Se pare însă că nimeni nu știe cum ar 
arăta acest misterios proiect. Mai concret, s-a 
vorbit — dar numai s-a vorbit și atâta tot — de- 
spre trasarea unor autostrăzi care să lege între 

ele provinciile istorice, atât în sens material, cât 
şi simbolic. Un asemenea proiect, dus la îndepli- 
nire, ar fi însemnat mai muit decât toate tira- 
deie patriotice pe tema Marii Uniri. Bineînţeles 
că nu s-a făcut nimic; se știe doar că atunci când 
e vorba de autostrăzi autoritățile române par 
lovite de o stranie paralizie. În cele din urmă, 
Clujul, Timişoara sau Oradea vor ajunge să fie 
mai strâns legate de Budapesta sau de Viena 
decât de București (așa cum au mai fost cândva). 

În absenţa unor mari inițiative, românii se 
descurcă așa cum pot, fiecare interpretând Cen- 
tenarul în felul său. Cel mai jos a căzut Marea 
Unire în sfera publicității. Mai tot ce se vinde și 
se cumpără are parte de o reclamă adecvată, pe 
tema Centenarului, firește. 

Se mai întâmplă ceva curios. Atât de tare 
suntem bombardaţi cu sintagma „100 de ani de 
România“, încât tot mai mulți români par să 
îmbrățișeze convingerea că România nu există 
decât fix de 100 de ani. S-ar putea alcătui o în- 
treagă antologie cu astfel de „interpretări“. Chiar 
acum aud pe postul național de televiziune in- 
vocându-se „100 de ani de la crearea României 
ca stat modern“. Pe vremea lui Cuza sau a lui 
Carol 1 va fi fost România un „stat medieval“? 
Sau nici măcar n-ar fi existat? Răsfoind o re- 
vistă volantă, editată de o rejea de restaurante 
(nici când iei masa în oraș nu se mai poate fără 

unire), am avut șansa să dau peste un articol 
intitulat promițător „Marea Unire în bucate“, în 
care se afirmă următoarele: „Anul acesta sărbă- 
torim un secol de când România a devenit stat 
unitar și suveran... România există ca stat de 
doar 100 de ani.“ 

Insistenţa asupra Centenarului „Marii Uniri“ 
pare într-adevăr să fi avut acest curios efect 
„colateral“: deprecierea considerabilă a Unirii 
Principatelor de la 1859. Nu știu cine a avut 
neinspirata idee să „reboteze“ acel eveniment 
fondator, trecându-l într-un registru minor, sub 
denumirea de „mica unire“. Se vede că multor 
români le-a plăcut conceptul, dovadă faptul că 
îl tot auzim, oarecum în contrast cu „Marea 
Unire“ de la 1918. Din păcate, este o denumire 
de prost-gust și, pe deasupra, incorectă și ne- 
dreaptă. Unirea fundamentală, prin care s-a 
făurit statul român, nu s-a petrecut la 1918, ci 
la 1859. De n-ar fi fost atunci Unirea Principa- 
telor, este greu de imaginat cum s-ar fi putut 
înfăptui mai târziu România Mare, în jurul 
cărui nucleu teritorial. În 19i8 s-a completat 
statul român, nu s-a creat; provinciile alipite, 
Transilvania (în sensul larg al termenului), Bu- 
covina și Basarabia, au intrat pur și simplu în 
cadrul instituțional și administrativ al Vechiu- 
lui Regat. Constituția României Mari din 1923 
prelua, cu unele modificări neesențiale, textul 

Constituţiei României „mici“ din 1866. De aici, 
şi menținerea sistemului politico-administrativ 
centralizator, cu preeminenţa clară a Bucureş- 
tiului, nu întru totul pe placul românilor din 
provinciile alipite (ca să nu mai vorbim de mi- 
norități). Chiar și în termeni de populație româ- 
nească, Vechiul Regat, cu cei peste 7 milioane 
de locuitori ai săi înregistrați în preajma Primu- 
lui Război Mondial, îngloba categoric mai mulți 
români etnici decât toate provinciile alipite la 
un loc (Transilvania, cu aproape 3 milioane de 
români, Bucovina, cu puțin sub 300.000, şi Ba- 
sarabia, cu ceva mai mult de un milion). Fac 
toate aceste precizări nu pentru a diminua sem- 
nificația anului 1918 (după cum imediat se vor 
trezi unii, oricum, să spună), ci doar ca un act 
de dreptate pentru generația care a creat Ro- 
mânia la 1859. 

Este de discutat, de altfel, cât de inspirată a 
fost proclamarea zilei de 1 decembrie ca zi na- 
țională a României. Referirea este, evident, la 
] decembrie 1918, data marii adunări românești 
de la Alba Iulia, care a proclamat unirea Tran- 
silvaniei cu România. Crearea României Mari 
nu înseamnă însă doar unirea Transilvaniei, ci 
şi a Basarabiei şi a Bucovinei, toate acestea 
adăugate unificărilor precedente: Muntenia și 
Moldova, la 1859, Dobrogea la 1878. Cât de mare 
şi de frumoasă ar fi Transilvania, toate regiunile 

sunt la fel de importante pentru definirea „spa- 
țiului românesc“. În plus, ceea ce e neplăcut pen- 
tru o zi națională, care s-ar dori cât mai senină, 
1 decembrie continuă să alimenteze nesfârșita 
polemică româno-maghiară privitoare la Tran- 
silvania. 


Ce se întâmplă în jurul nostru? 


AR FI O LIPSĂ ÎNGRIJORĂTOARE de imaginaţie să 
ne închipuim că istoria și-a spus ultimul cuvânt 
odată cu împărțirea lumii în state naționale. 
Nimic nu este veșnic, iar până la „ultimul cu- 
vânt“, dacă acesta va fi rostit vreodată, mai e 
cale lungă. Statul-naţiune a fost (şi mai este 
încă) doar o etapă, cu perspectiva de a-și pre- 
lungi existența, dar care se confruntă, încă de 
pe acum, cu valori și tendințe divergente. Chiar 
cuvântul „naționalism“, cândva asumat cu mân- 
drie, a căpătat supărătoare conotaţii negative, 
până într-acolo încât un președinte al Franței a 
declarat răspicat că „naționalismul înseamnă 
război“ (Franqois Mitterand, în Parlamentul Eu- 
ropean, în 1995: „|. nationalisme, c'est la guerre“). 
A rămas legitim .- politic corect -- doar „patrio- 

tismul“, care e, să zicem, varianta „soft“ a tra- 
diţionalei ideologii naționale. 

În imaginarul colectiv, națiunea a pierdut 
puncte față de ce a fost cândva: o credință mai 
puternică decâţ oricare alta, căreia totul i se 
subordona. Îi stau acum în faţă şi alte idealuri, 
mai pe măsura epocii noastre. Ascensiunea in- 
dividului e cât se poate de caracteristică. În vre- 
murile de glorie ale naţiunii, acesta îi stătea cu 
totul la dispoziție. Putea fi ceva mai înălțător 
decât să-ți dai viața pentru patrie? Și România 
Mare s-a făcut cu prețul unui măcel neînchipuit: 
sute de mii de destine zdrobite. Părea cu totul 
natural; astăzi, mă îndoiesc că ar fi la fel. Sim- 
bolic, individul s-a ridicat tot atât de sus ca na- 
țiunea. Are dreptul său, inalienabil, la viață și 
la libertate (și la fericire, cum se zice; aș spune, 
mai prudent, la căutarea fericirii). 

Cele mai mari „ravagii“ le produce însă Inter- 
netul, în întregul sistem de valori și de compor- 
tamente. Datorită acestui miraculos instrument, 
apar în spațiul virtual o mulțime de rețele și de 
solidarităţi, care nu mai au nimic de-a face cu 
alcătuirile și îngrădirile naționale. 

Dar Europa? Deocamdată, Uniunea Euro- 
peană e încă o asociere de state naționale. Ră- 
mâne de văzut cât timp va mai fi, dacă, așa cum 
îi e menirea, va tinde spre tot mai multă iritegrare. 
Suveranitatea statelor se va transfera treptat 

spre instituţiile centrale ale Uniunii (proces, de 
altfel, în curs, fie și cu inevitabile poticneli). 

Vechea ordine a statelor-națiuni începe să fie 
deranjată şi de tot mai insistentul curent regio- 
nalist. Odată cu fenomenul național, regiunile 
aproape dispăruseră, oricum pierduseră mult din 
vizibilitate, înglobate în cadrul larg al comunită- 
ților naționale. Acum încearcă să iasă la lumină 
şi să-și facă loc printre națiunile recunoscute. 
Confruntarea dintre Catalonia și statul spaniol 
a căpătat accente dramatice. Scoţia, la rândul ei, 
se pregătește să părăsească Marea Britanie. Și 
chiar în Franţa, o ţară cât se poate de unificată, 
Corsica poate oferi unele surprize. Cazul provin- 
ciei Kosovo e bine-cunoscut; majoritatea statelor 
europene i-au recunoscut „existența“, unele ţări 
însă au refuzat să o facă, tocmai acelea care se 
tem de proliferarea modelului regionalist (Spa- 
nia, printre ele, dar și România). 

De remarcat că „regionalismul“ nu izvorăște 
doar din specificul etnic, cultural sau istoric, ci 
are, foarte adesea, și o importantă componentă 
economică. Catalanii îşi vorbesc propria limbă 
şi au avut cândva, cu multe secole în urmă, pro- 
priul lor stat, dar ceea ce a dat avânt mișcării 
de independență ține de faptul că provincia e 
mai bogată și mai dinamică decât restul Spaniei, 
şi atunci, teoretic, ar avea de câștigat dacă s-ar 
separa. Scoţia, la rându-i, nu se poate plânge că 

ar fi fost asuprită de englezi; dimpotrivă, în is- 
toria lor comună, scoțienii sunt cei care au ali- 
mentat constant elita politică și intelectuală 
britanică (oricum, într-un procent mai mare de- 
cât acela al numărului lor, mai puțin de o zecime 
dintre britanici). La fel ca în cazul Cataloniei, și 
scoțienii consideră că s-ar descurca mai bine ei 
între ei decât împreună cu toți britanicii. 

Încă şi mai gravă e fractura aparent de ne- 
vindecat din Italia între Nord și Sud. Acolo nu 
mai e în discuţie o simplă regiune, ci o ţară în- 
treagă împărțită în două, cu superioritatea eco- 
nomică zdrobitoare a Nordului față de Sud; în 
plus, şi cu o diferență sensibilă de mentalități 
şi comportamente. 

Să fie doar câteva cazuri izolate? Sau e înce- 
putul unei mari mișcări regionaliste care ar putea 
să transforme în cele din urmă Europa statelor 
naționale într-o Europă a regiunilor? 


O Românie cu mai multe viteze 


UNDE SUNTEM NOI, în acest tablou destul de con- 
fuz? Pe de o parte, într-un stat național bine 

consolidat, mai temeinic întocmit decât în peri- 
oada interbelică. Din păcate, doar acesta ră- 
mâne marele succes al României. Desigur, fără 
a uita intrarea (nu tocmai meritată) în Uniunea 
Europeană, al treilea mare noroc istoric, după 
Unirea Principatelor şi crearea României Mari. 

Cu ţara pe care o avem, luând în considerare 

datele ei „naturale“, s-ar fi putut face minuni. 
În fapt însă, românii nu reuşesc să se desprindă 
de o istorie în cel mai bun caz mediocră, în care 
„nereușitele“ se adună într-un cortegiu nesfârșit. 
Cât de rezistentă ar fi ideologia națională — cu 
alte cuvinte, credința românilor în România —, 
întrebarea este până la ce punct poate rezista, 

sabotată pur şi simplu de o gamă nesfârșită de 
neîmpliniri. 

Când milioane de oameni pleacă din țară, ar 
trebui să fie un semnal de alarmă. Nimeni nu 
poate fi obligat să-și rateze viața numai din dra- 
goste pentru România, de fapt pentru a suporta 
o „elită“ incompetentă și coruptă care a pus stă- 
pânire pe statul român. Nu „străinii“ amenință 
România. România e amenințată din interior. 
Aici e rădăcina răului. Avem parte şi de interpre- 
tări fanteziste, precum cele avansate într-un me- 
morabil (și ridicol) „apel“ adresat poporului 
român de către Academia Română (de fapt, cam 
de jumătate dintre academicieni; cealaltă jumă- 
tate n-a semnat, dar nici nu a protestat în vreun 
fel). Pe primul loc al vinovățiilor s-ar afla, cred 
academicienii, „rescrierea tendențioasă, lacunară 
sau chiar mistificatoare a istoriei“. Dacă înțeleg 
bine, tinerii fug din ţară fiindcă nu li s-ar fi expli- 
cat corect cum stau lucrurile cu Ștefan cel Mare 
şi cu Mihai Viteazul. Academicienii cer „institu- 
țiilor abilitate“ „să vegheze şi să acționeze pentru 
a preveni, pentru a contracara și, atunci când se 
încalcă legea, pentru a pedepsi toate diversiunile 
şi agresiunile la adresa identității, suveranității 
şi unității naționale a României“. Decât să faci 
autostrăzi, școli și spitale, mai bine bagi câțiva 
istorici la pușcărie; e mai ieftin. Oricum, să re- 
marcăm că, în România, tocmai Academia e cea 

care dă tonul intoleranţei intelectuale, ceea ce 
e iarăși un record românesc. 

În ciuda unificării și omogenizării succesive, 
ceva a mai rămas totuși din specificul istoric și 
cultural al provinciilor care, împreună, au creat 
România. S-a observat cu mirare, în primul de- 
ceniu de după căderea comunismului, că rede- 
venise vizibilă, în comportamentul electoral al 
românilor, o frontieră care se credea ștearsă: 
frontiera care despărțea, pe linia arcului carpa- 
tic, Vechiul Regat de Transilvania și Banat. Ar- 
delenii și bănățenii votau „puţin“ altfel, mai 
aproape de Convenţia Democrată decât de neo- 
comuniștii lui Ion Iliescu. Erau, cum s-ar zice, o 
idee mai „occidentali“. 

N-a existat în România o politică inteligentă 
care să vizeze dezvoltarea echilibrată a regiuni- 
lor țării. Descentralizarea administrativă, atât 
de așteptată, e amânată mereu, lovindu-se de 
filozofia adânc înrădăcinată a „statului unitar“ 
şi nu mai puţin de teama că i-ar putea favoriza 
pe maghiari. S-au decupat doar niște fantoma- 
tice „regiuni de dezvoltare“, trasate cu grijă, ca 


1. O judecată severă asupra rolului jucat de Acade- 
mia Română, la Oliver Jens Schmitt, în cartea deja 
menționată: „Cu toate breșele și mutaţiile personale, 
Academia a făcut, prin majoritatea purtătorilor de me- 
saje, oficiul de păstrătoare a gândirii naționaliste și a 
structurilor autoritare“ (op. cit., p. 54). 

să nu corespundă cumva regiunilor istorice și 
unor eventuale tentaţii „separatiste“, oricum, 
ele există mai mult cu numele. Fără o descen- 
tralizare efectivă, dar și fără o politică fermă a 
„centrului“, provinciile s-au dezvoltat cum au 
putut, unele mai bine, altele mai rău, cu conse- 
cinţe asupra „statului unitar“, care vor fi cândva 
evaluate. Transilvania și Banatul sunt trase 
spre Europa Centrală, în timp ce Moldova ră- 
mâne oarecum izolată. Trebuie luat în conside- 
rare și faptul că, socotită nu în kilometri, ci în 
timpul necesar pentru a o parcurge, România a 
ajuns să fie o țară imensă. Căile ferate se află 
într-o stare lamentabilă, iar autostrăzi, cum am 
văzut, aproape că nu există. Cum nimeni nu 
ține să se împotmolească pe drumurile româ- 
nești, favorizate în raporturile lor cu lumea eu- 
ropeană au fost orașele și regiunile aflate cât 
mai aproape de frontierele occidentale ale țării, 
mai precis de autostrăzile din Ungaria. S-au 
reactivat, desigur, şi mai vechi solidarități cen- 
tral-europene, istorice și culturale. Cert e că 
între diversele părţi ale României decalajele 
sunt pe cale să devină îngrijorătoare. 

Iată, mai concret, cum se prezintă PIB-ul pe 
cap de locuitor (exprimat în mii de euro) la ni- 
velul judeţelor țării, în anul 2018.2 Cel mai sus 


2. Analizeeconomice.ro. Sursa datelor: Comisia Na- 
țională de Prognoză. 

se află Bucureștiul, cu 27,18; cel mai jos, județul 
Vaslui, cu 4,63. Diferenţa este enormă! De men- 
ționat că media pe țară (PIB-ul pe cap de locui- 
tor la scara întregii Românii) este de 10,25. 
Moldova se află în starea cea mai rea. Nici nu 
știau câtă dreptate vor avea cei care, la 1859 
sau 1866, îşi exprimau temeri cu privire la vii- 
torul fostului principat. Exceptând județele Iași 
(7,73) și Galaţi (7,37), aflate și ele într-o poziție 
mediocră, celelalte şase județe ale Moldovei sunt 
printre cele mai sărace din întreaga țară: Vran- 
cea — 6,28, Bacău — 6,51; Neamţ -— 5,55; Su- 
ceava — 5,84; Botoșani — 5,06; Vaslui — 4,63. 

Partea de sud a României prezintă rezultate 
amestecate, și foarte bune, și foarte proaste. Ju- 
dețul Constanța (14,20) e pe primul loc în țară 
după București. Și Prahova (12,47) înregistrează 
un scor destul de bun. La extrema cealaltă întâl- 
nim Teleormanul (5,51) care concurează cu ju- 
deţele din Moldova, pentru unul dintre ultimele 
locuri. 

Transilvania, într-adevăr, se poate spune că 
a „decolat“. Judeţul Cluj se ridică la 13,10, Ti- 
mișoara la 12,84, Brașovul la 12,07, Alba la 
10,58, Sibiul la 10,65, Aradul ia 9,69... La nive- 
lui cel mai de jos se află Ținutul Secuiesc: Har- 
ghita, cu 7,01, și Covasna, cu 6,88; de precizat 
însă că până și acestea depășesc multe dintre 
judeţele Moldovei și chiar ale Munteniei. 

Naţionaliștii (mereu agitați, de felul lor) trag 
semnalul de alarmă. România, după ei, riscă 
„ruperea“ Transilvaniei. Va fi, altfel spus, prea 
dinamică (și prea legată de Europa Centrală) 
pentru a mai rămâne în cadrul României. Nu vor 
pleca doar ungurii acolo, vor pleca de astă dată 
cu toţii, fără deosebire de naționalitate. Unii au 
aflat și când: peste cel mult zece ani! Ciudat că 
tocmai susținătorii unităţii istorice românești 
(inclusiv în veacurile când aceasta n-a prea exis- 
tat) profetizează dezmembrarea României, as- 
tăzi, când spiritul de unitate e greu de contestat. 
Românii sunt dezbinați mai în toate privințele, 
nu însă în ceea ce privește identitatea lor naţio- 
nală. Cel puţin pentru viitorul previzibil, n-are 
rost să ne facem asemenea griji (dacă nu cumva 
e o falsă alarmă — Patria în primejdie! —, urmă- 
rind să-i atragă pe oameni sub stindardul naţio- 
nalismului). Rămâne însă inadmisibilă prăpastia 
socioeconomică creată între diversele regiuni ale 
țării. Trebuie găsită o strategie de reechilibrare: 
măcar de dragul Moldovei! (Şi, de ce nu, și pen- 
tru Teleorman!) 

CUM VEDEȚI ROMÂNIA peste încă o sută de ani? E 
o întrebare care se aude adesea în anul Cente- 
narului. La o asemenea întrebare, răspunsurile 
sunt pe măsură: ţara, spun mai toţi, va arăta 
mult mai bine decât acum. Unii cred chiar că va 
arăta splendid. În realitate, răspunsul corect (pe 
care nimeni nu-l dă) ar fi unul singur: nu știm, 
nu avem nici cea mai mică idee. Nici măcar nu 
știm dacă România va mai exista! 

Totul depinde de evoluţiile globale, de cum va 
arăta lumea în ansamblu peste o sută de ani. E 
foarte posibil să devină de nerecunoscut pentru 
noi, cei de astăzi. Ne despărțim de trecut într-un 
ritm ameţitor. Ce se va întâmpla cu „statul na- 
țional“, nu doar al nostru, și în genere cu struc- 
turile politice instaurate pe parcursul ultimelor 

generaţii rămâne o întrebare deschisă. Cu Eu- 
ropa ce va fi? Se vor menține în interiorul ei 
vechile frontiere naționale, sau acestea se vor 
şterge treptat, până la dispariție? Oricum, pre- 
ocupările majore sunt deja altele. Națiunea ră- 
mâne o moștenire istorică, dar nu mai are primul 
rol — cum l-a avut cândva — în procesul de rein- 
ventare a lumii. Acum intrăm în era unor tehno- 
logii din ce în ce mai sofisticate, al căror impact 
poate să meargă până la o posibilă sau -— cred 
unii — probabilă transformare biologică a speciei 
umane. Va fi raiul, va fi iadul, vor fi și una, și 
alta? Nu știm. Va fi însă cu siguranță altceva. 

În marea restructurare planetară care se 
anunţă, e România pregătită să fie un factor 
activ? În prea mică măsură, după cum stau lu- 
crurile azi. România „educată“ e încă minoritară. 
Îi stau în față, masive, zecile de procente de 
analfabetism funcțional identificabil inclusiv la 
nivelul „elitei“ politice. 

Greu de spus cu ce ar trebui început. Cu dru- 
murile, cu școlile, cu spitalele? Toate, prea multe, 
par a fi prioritare, rezultatul fiind că nu se face 
mai nimic. În realitate, prioritară a fost preocu- 
parea unora (în mare parte, a „elitei“ ieșite din 
comunism) de a aduna cât mai multă bogăţie și 
putere; n-au mai avut vreme să se gândească la 
un proiect temeinic pentru România. 

Problema-cheie rămâne educaţia, în sensul 
cel mai cuprinzător al termenului. Contrar opi- 
niei lui Marx, în orice societate, nu economia 
comandă, ci cultura. Ne-am occidentalizat doar 
pe jumătate, în timp ce jumătatea cealaltă (cul- 
tură, mentalități, comportamente) e încă anco- 
rată în vechea tradiție orientală. Singura noastră 
șansă este să ducem până la capăt procesul de 
modernizare şi de democratizare început în urmă 
cu două veacuri. Dacă vrem să mai însemnăm 
ceva în lumea de mâine. 


Cuprins 


Cuvânt înainte. .......c ceea 5 
O istorie sub semnul unităţii neamului. ........ 7 
Dacia: mitul fondator. ........... cc... 10 
Bătălia continuității. .... cec 19 
„Amestecul“ românesc .............cecc... 26 
Când românii nu se gândeau încă la unire ...... 30 
Ce ne-ar fi făcut fără turci? ..............c... 35 
Au pierdut moldovenii partida? ............... 42 
Transilvania la răscruce ..............c...... 49 
Stat național unitar?.........c cec... 55 
Basarabia. se cae atente o ae Ale Aatear-ă autata ai 63 
Ce.a urmat; cei i aie eta ana aaa 0 aaa 69 
„Recorduri“ românești ..........cc cc... 73 
„Suprarealism“ politic ......:;....c cc... 81 
De-ale Centenarului. .........ccneeeec. 85 
Ce se întâmplă în jurul nostru? ............... 90 
O Românie cu mai multe viteze ............... 94 


În drum spre viitor. ........ ceeace 100 





Din seria de autor 
LUCIAN BOIA; 





Jocul cu trecutul: 
Istoria între adevăr și ficțiune 





Tragedia Germaniei: 
1914-1945 





Primul Război Mondial: 
Controverse, paradoxuri, 
reinterpretări 





Un joc fără reguli: Despre 
imprevizibilitatea istoriei 





Încerc să înfăţișez, cât pot de echilibrat, problema alcă- 
tuirii României (din părţi asemănătoare, însă distincte). 
Avem o ţară (aproape) întregită. Ce am făcut însă cu ea? 
Ce facem cu ea în prezent? Cât suntem de capabili să în- 
fruntăm viitorul? Să recunoaștem deschis cum stau lucrurile, 
altminteri nu ne vom îndrepta nicicând. România nu arată 
deloc bine: e afectată de mari întârzieri şi de mari dere- 
glări. Toate acestea, adunate, ar putea genera un amestec 
exploziv, de natură să pună în pericol inclusiv construcţia 
națională. La 100 de ani de la Marea Unire, avem datoria 


să ne reparăm țara. 
LUCIAN BOIA 

